
EcoTech a haci un presentacion di reciclahe 
di sushi n’e alumnonan di lste klas di Colegio 
Pastoor Kranwinkel. A comparti diferente in- 
formacion di kico tur EcoTech ta haci cu des- 
perdicio. Tambe riba e procedura nobo di man- 
damento di desperdicio procesa na paisnan cu 
ta recicla. 

Ing. Alfredo G. Riuz, Director di EcoTech y 
EcoGas, a enfatisa cu ta masha importante 
pa educa e hobennan riba futuro di maneho di 
desperdicio, na un forma duradero y eficiente. 
Hopi biaha ta enfoca mas riba hende grandi, 
pero ta lubida riba e muchanan mes. 

Tabata un placer pa EcoTech di por a comparti 
cu e muchanan tur locual ta haci na Aruba cu 
reciclahe. E interaccion di e muchanan tabata 
tremendo. Nan a bin cu preguntanan y cierto 
preocupacion. Meta final ta pa mira con pa 
conscientisa e muchanan. Asina aki nan por 
bay bek cas y bisa mayornan con pa atende 
cu desperdicio na cas, na lugar di solamente 
benta e sushi afo. 

Colegio Pastoor Kranwinkel a acerca EcoTech, 
pero e empresa ta dispuesto di haci presenta- 
cion na tur otro scol. Loke cu Alfredo Riuz a 
compronde ta cu e presentacion aki tabata un 
proyecto piloto y semper por actualisa e sto- 
rianan di reciclahe. Tambe pa splica kico tur 
ta haciendo na Aruba, hopi biaha hende no sa 
con hopi EcoTech ta recicla caba. 

Den acuerdo di gobernacion 

Schuldhulpverlening ta un tema cu mester di atencion 

Di acuerdo cu Minister Andin Bikker 



Minister di Husticia, Andin Bikker 
dialuna a splica cu ‘Schuldhulpverlen- 
ing’ ta encera un servicio pa person- 
anan cu tin problemanan financiero y 
cu dado momento ta cay den e spiraal 
di debe. Pa cu e situacion aki, na Hu- 
landa nan a bin cu diferente programa 
y cambionan den ley pa duna e person- 
anan aki, un ayudo pa nan sab for di e 
spiraal aki y reorganisa nan debenan. 

E debenan cu e personanan aki ta cay 
aden, hopi biaha tin un impacto social 
y cu por desemboca den falta respet na 


nos leynan. For di tempo cu Minister 
Andin Bikker tabata den Parlamento 
el a bin cu ley di iniciativa pa ‘Schuld- 
sanering natuurlijke personen’ y e ley 
aki awor ta practicamente cla unda ta 
bay caba cu e ultimo proceso huridico 
cu falta. 

Los di esey kier introduci un ley mes 
pa ‘Schuldhulpverlening’. Minister 
Bikker a splica cu ya caba tin e ley di 
‘Schuldhulp-sanering’ cu ta basa riba 
cambionan y cu ta encera cinco arti- 
culo nobo den e ordenansa di Fallisse- 
ment Verordening unda cu ta duna 
personanan oportunidad pa evita cu 
nan ta wordo declara bancarota. 
Schuldhulpverlening’ ta encera cu De- 
partamento Social ta duna asistencia 
na personanan cu acerca nan, pasobra 
nan no tin un bista mas con pa paga 
tur debe cu nan tin. Ta haci uzo di e 
instrumento huridico cu ta un ‘cooling 


off period’ unda cu p.e. pa entre tres 
y seis luna e instancianan cu mester 
haya nan placa no por pone beslag riba 
salario di esnan cu debe p’asina duna 
e persona oportunidad pa e reorganisa 
su debenan. 

E persona ta haya un ‘Schuldhulpver- 
lening’ krediet, unda ta sinta na mesa 
cu esnan cu e debe y despues ta yega 
na un palabracion nobo p’e persona 
por haya un di dos oportunidad p’e por 
cuminsa practicamente full di nobo p’e 
por atende cu su debenan. 

Cu e ayudo aki e persona aki por tin 
un calidad di bida nobo, pasobra cu un 
spiraal di debe e personanan aki no ta 
mira ningun salida mas y ta traha pa 
paga debe so. 

E situacion aki por afecta nan famia 
y yiunan cu despues por tin problema 
social. 




AHATA ta contribui na hisa 
nivel di educacion cu un donacion 
na John Wesley College 

CU nos hubentud den mente, Aruba Hotel & Tourism Association (AHATA) 
un biaha mas a contribui n’e sector di enseñansa. 

CEO di AHATA Tisa LaSorte a splica cu e ta sumamente importante pa tin un 
bon educacion cu ta prepara nos hobennan pa drenta forsa laboral den futuro 
y hiba nos isla p’adilanti. Turismo t’e pilar economico di nos economia y 
AHATA ta mira e necesidad pa Aruba inverti den un bon nivel di enseñansa. 
AHATA ta na altura cu tin diferente scol local cu tin necesidad pa material 
y a scohe p’e aña aki yuda e proyecto na John Wesley College situa na San 
Nicolas. 

Cu donacion di 5 television AH ATA kier a contribui na hisa e ni vel di educacion 
y n’e desaroyo di e scol di MAVO. Directora sra. Andriene Guillard a keda 
masha agradecido p’e donacion aki. Cu e televisionnan nobo e docente por 
proyecta materialnan visual pa henter e klas por wak. Di e forma aki ta yuda 
hisa entusiasmo di studiantenan y avansa e progreso den nan estudio. 

Di acuerdo cu Minister Dangui Oduber 

Hospital lo habri aña cu un Director Financiero 
y un Director di Cuido Medico nobo 



MASKE cu ainda e re-construccion y ampliacion di 
Dr. Horacio E. Oduber Hospital no ta keda cla na 
tempo. Tur cos ta indica cu e lo keda cla na februari 
2021 y asina mes mester haci un fianza pa cubri tur 
loke cu falta ainda. Asina mes, lo mester discuti si 
Gobieno lo haya un reduccion pa loke tin cu paga 
p’e proyecto aki. 

Minister Dangui Oduber a duna di conoce cu for 
di december 2018, Hunta di Supervision di HOH a 
duna e Director Financiero, Theo de Kool su retiro 
y ta durando casi un aña cu HOH ta sin un Director 
Financiero. E retiro aki tabatin suficiente base pa 
a haci esey. 

Pesey a laga sa cu den un organisacion asina im- 
portante manera HOH, mester tin su Director Fi- 
nanciero, pa cual a cuminsa cu e proceso pa recluta 
uno bon. 

Te awor Hunta di Supervision ta finalisando e pro- 
ceso pa haya un Director Financiero, esta casi un 
aña despues. 



P’e funcion aki tabatin hopi interes, pero na final 
a keda 5 candidato, di cual 2 of 3 ta Arubiano bon 
prepara. Minister Dangui Oduber ta spera cu e es- 
cogencia ta pa un Arubiano, bon prepara, bon stu- 
dia pa haci e trabao importante aki, pasobra tur 
hende kier pa Aruba tin un hospital cu ta funciona 
optimalmente. 

Pa luna di october aki, HOH lo tin un Director Fi- 
nanciero nobo. Pa loke te funcion di Ezzard Cilie, 
Director di Cuido Medico, kende a alcansa edad di 
bay cu pensioen y banda di esey su contrato ta ex- 
pira. 

Hunta di Supervision ta entervistando algun can- 
didato, y pa ora cu nombra e Director nobo di Cuido 
Medico, Minister Dangui Oduber ta spera cu Ez- 
zard Cilie lo keda un tempo mas, pa werk-in e can- 
didato nobo aki, traspasando su experiencia. 

Un cos ta sigur cu aña nobo lo habri y HOH lo tin 
un Director Financiero y un Director di Cuido Med- 
ico nobo. 

E hecho cu Serlimar ta ricibi un landsbijdrage di Gobiemo ta 
haci’e posibel cu Serlimar por cobra un suma mas abou pa 
recoge desperdicio compara cu companianan priva, atrobe 
aportando na un nivel inhusto di competencia. 
Introduccion di un “bijzondere heffing” pa turista ta sigi 
contribui n’e aumento di costonan pa turista cu ta bin disfruta 
di nos isla y cu ya caba tin algun aña ta vocifera cu Aruba dia pa 

dia ta birando mas caro. 
++++++++++++++++++++++ 

E suma di e “bijzondere heffing” por ta riba su mes no ta uno 
halto, pero mester tene consideracion cu esaki no t’e unico 
heffing cu nos ta pidi turistanan paga, y ta keda añadi mas y 

mas cada biaha. 

Mester corda cu turismo t’e unico pilar economico cu Aruba ta 
depende di dje y si mañan e turistanan dicidi di scoge un otro 
destinacion, pasobra Aruba a bira mucho caro, nos economia lo 

haña un sla enorme. 
+++++++++++++++++++++++ 

Otro topico di siman, te anuncio cu Gobiemo a haya yabi di e 
refineria y tambe di e terminal, y cu esaki lo bay genera placa pa 
caha di Gobierno. Ni 24 ora despues Citgo ta bisa lo siguiente: 
Citgo said the agreement would allow it to temporarily 
suspend the contract until “a democratic transition is ongoing 
in Venezuela.” Oil-storage operations at the San Nicolas site 
also will be transferred to Aruba, and Citgo “will address its 
obligations with workers and suppliers” during the hand over, 
the statement said. A Citgo spokesperson declined further 

comment. 

Anto pakico fiesta cu un participacion, cu no ta ni firma. 
+++++++++++++++++++ 

Esaki tabata otro mentira di Prome Minister Evelyn Wever 
Croes, e ta otro fake news? Awor for di seno di Gobiemo ta 
ser bisa cu si Gobierno no logra haya un operador, no ta exclui 
cu Citgo lo bin bek. Anto unda e 25 y pico interesado den e 
refineria a keda anto? Gobiemo lo tin cu debolbe e yabinan na 

Citgo. 

+++++++++++++++++++++ 

Tur esaki ta confirma un otro mentira atrobe di Wever-Croes. E 
press-release a contradeci nos propio Prome Minister, kende a 
bin afo, pa anuncia yen di fanfaria, cu te ainda no ta ni firma. 
Gobierno a papia di un MOU, pero no cu tin un ACUERDO, cu 
manera menciona cu no ta ni firma ainda. 

Esaki awor el a keda firma, pero no tabata e caso dia cu el a keda 
anuncia y lagando semper e posibilidad cu Citgo por bolbe. 
++++++++++++++++++++ 

Y sin lubida e intencion di e contratistanan, kendenan via nan 
abogado kier declara Citgo bancarota. Hecho ta cu Citgo tin 
masha debe, cu ta surpasa e suma sigur di 50 miyon dolar y a 
laga sa caba cu no tin placa. Y Prome Minister Wever-Croes a 
bisa cu Citgo a garantisa cu lo cumpli cu e pagonan, pero cu ki 

placa? 

+++++++++++++++++++++ 


Y den e suma menciona, no a conta loke cu Citgo debe na e.o. 
RdA na lease, debe WEB Aruba N.V, awa y coriente. y debe 
sigur DIMP, e.o. Loonbelasting y Winstbelasting. Y sin papia 
di e 150 miyon dolar como garantia si Citgo no cumpli cu e 

contrato. 

+++++++++++++++++++++++ 

Hulanda tambe ta na altura di tur esaki. Anto con por convence 
Hulanda cu proximamente Amba lo haya basta placa bek den 
caha y tapa e buraco cu tin den presupuesto. Pesey henter un 
show a ser monta p’esnan cu no ta mira mas largo cu loke ta 

nan nanishi. 

Ki dia e negociacionnana ta cuminsa cu e 25 + plus 
inversionistanan interesa den e refineria. Pueblo kier sa. 
++++++++++++++++++++++ 

Abogado di Derechonan Humano Edwina Henriquez a keda 
consterna p’e decision tuma pa censura un propaganda di 
EcoTech y EcoGas na TeleAruba. Un decision tuma dor di 
Gobierno cu e ta condena y cu e ta bisa ta bay encontra di 
derecho di e pueblo di tin libertad aceso na informacion. 
+++++++++++++++++++++ 

Edwin Henriquez ta menciona den su carta di 4 pagina cu ta 
parce cu e decision aki tuma dor di Conseho di Minister di 
Aruba ta aparentemente bou presion di Minister Otmar Oduber. 
Prome Minister tin miedo cu Gobierno lo por cay si Oduber kita 
su sosten basa riba esaki, Henriquez ta bisa den su carta y unda 
e ta bisa cu Oduber na su turno lo ta bou presion di su forsanan 
stranhero pa tuma decisionnan cu ta perhudica Amba. 
+++++++++++++++++++++ 

Gobiemo di Prome Minister Wever Croes ta dicidido pa duna 
Minister Otmar Oduber su gusto, pa miedo cu Oduber di otro 
forma lo laga e Gobiemo cay. 

Di otro banda, Minister Otmar Oduber tin pura pa di un forma 
menos bon pasa e ley di Waste to Energy bou di e capa di Ley 
di Serlimar adapta den Parlamento. 
+++++++++++++++++++++++++ 

Arubus tin algun bus nobo y bunita, pero no a pone ningun di 
nan den servicio ainda. Y asina mes tin 15 mas na caminda. 
Pero kico te problema cu e busnan aki no a subi caminda ainda, 
ta pasobra e airconan no ta trahand bon. Chicote e ta puntra 
su mes, dia un delegacion grandi, encabeza pa Minister Chris 
Romero a bay Brazil pa duna aprobacion n’e busnan, no por a 
ripara esey? Pa colmo e busnan no a tene cuenta tampoco cu 
hendenan cu tin un of otro handicapt y no a percura p’e stepnan. 
E biahe pa Brazil tabata pa placer, a bay baila Samba y nada 

mas? 

++++++++++++++++++++++++ 

Loke a hala nos atencion e siman aki, ta ora cu Prome Minister 
Evelyn Wever Croes a cuestiona cu awor de pronto cartanan di 
Hulanda ta lek. Y a bisa cu tempo di Gobierno anterior esaki no 
tabata e caso. Pero Evelyn no mester preocupa p’esey, pasobra 
manera e mes ta bisa tur biaha, e kier ta masha transparente. No 
tin nada di sconde. Anto pakico ta reclama anto? 
++++++++++++++++++++++ 

Diabieme awor miembronan di MEP, Edgard Vrolijk y Rocco 
Tjon ta entrega na Presidente di Parlamento ley di screening di 
Minister. Y na caminda ta pendiente esun di financiamento di 

partidonan politico. 

Y con a para cu e proposicion di Dangui Oduber, pa cambia 
e Kiesregelment, cu esnan cu haya mas voto, ta haya derecho 
automaticamente pa bira Parlamentario haci un cos haci un cos 

completo. 

+++++++++++++++++++++++ 

Proyecto Supernova di Fundacion Futura 
pa muchanan muher entre 12 pa 15 aña 

Lo enfoca riba e topico STEM: Ciencia, Tecnologia, Engineria y Matematica 


RECIEN mundo acelebraDialnternacional 
di Mucha Muher (International Day of the 
Girl di United Nations). Pa Aruba tambe 
esaki ta un topico sumamente importante. 
Futura, durante e siman di innovacion di 
Aruba, ta preparando un bunita proyecto 
cu yama Supernova y lo bay enfoca riba 
muchanan muher den innovacion. 

Supernova ta un studio experimental pa 
mucha muher, un evento estilo “pop- 
up” rond di Aruba caminda muchanan 
muher di tur edad por bin hunto pa 
intercambia ideanan, colabora, inspira 
otro y siña habilidadnan nobo na diferente 
localidad rond di Aruba, dunando asina 
oportunidadnan na tur mucha muher pa 
participa. 

E proyecto aki ta stimula Igualdad di 
Genero cu ta meta number 5 di SDG, cu 
ta e Sustainable Development Goals y ta 
percura pa nos muchanan muher no keda 
atras. 


E prome evento di Supemova lo ta dia 29 
di october, durante ‘Immerse Innovation 
Week’, pa muchanan muher di 12 pa 
15 aña y e topico lo ta STEM: Ciencia, 
Tecnologia, Engineria y Matematica. 
Globalmente, cuponan di trabou den 
STEM ta creciendo mas cu tur otro y e ta 
importante pa motiva muchanan muher 
pa explora STEM, dor cu e ramonan aki ta 
domina dor di hende homber actualmente 
na Aruba. P’e motibo aki nos mester 
stimula interes den mas muchanan muher 
den e materia aki. 

Durante Supernova, muchanan 
muher participando lo cera conoci cu 
Arubianonan femenino cu a studia y 
gradua di estudio den STEM y scucha 
un tiki di nan experiencia. Tambe nan lo 
tin e oportunidad pa explora STEM den 
maneranan creativo durante e workshop. 
E proyecto aki ta kick off durante Siman 
di Innovacion y lo sigui durante 2020. 



SIJPERNOVA 

EXPERIMENTAL STUDIO FOR GIRLS 

Futuro eventonan di Supemova lo explora 
otro topiconan pa yuda desaroya nos 
muchanan muher pa nan ta pioneronan 
innovativo y yuda carga nos pais den 
futuro. 

Prome Minister Evelyn Wever-Croes ta 
encurasha mayoman cu tin yiunan muher 
entre edad di 12 pa 15 aña, pa encurasha 
nan yiunan pa participa n’e evento bunita 
aki cu por yuda nan dicidi nan futuro 
estudio of trabounan. 

Alan Howell (POR) 

Enfoke mester 
keda Serlimar, 
cera Park etenbos y 
hab itantenan cu a 
sufri pa tanto aña 




HIPOTECA 


Construi 


Un Experiencia 
Superior 


cu Hipoteca di Aruba Bank 


Cumpra awor y cuminsa 

paga despues di 6 luna 


Nos consehero di Hipoteca lo yudabo realiza e cas 
di bo soño na e manera cu semper bo a desea. 


• Termino di pago te cu 30 aña. 

• Interes special 


Pa mas informacion bishita nos riba 

www.arubabank.com 


Arubában 


Alan Howell den e di dos 
rond di pregunta, durante 
reunion publico pa trata 
ley di Serlimar, a indica 
cu lo yega n’e momento 
transcendental cu show lo 
yega su final unda cada un 
di e 21 Parlamentarionan 
lo vota pa mira den ki 
direccion kier hiba Aruba 
pa loke ta tratamento di 
desperdicio. 

E1 a comenta cu si 
“cualkier persona a tuma 
nan tempo pa hincami 
durante noticia den Prime 
time na television, ta 
pasobra mi mester ta duro, 
pasobra ningun hende lo 
bay gasta nan placa den 
Alan Howell pa troce e 
berdad, pa tal motibo mi 
ta orguyoso di mi mes”. 

E1 a expresa enfaticamente 
cu “ni cuanto biaha nan 
traha video riba mi y 
ponemi den prime time, 
mi ta keda para pa pais 
Araba”. 

Parlamentario di POR a 
sigui bisa cu loke ta cla ta 
cu desperdicio di Araba 
mester keda den man 
di Serlimar. Si e ley aki 
tabata uno cu lo a pone 
perde trabou, e no lo a 
conta cu su sosten, pero 
den e caso aki ta un ley 
cu hasta e Minister a bin 
cu su notanan di cambio 
y cu a demostra cu no ta 
importante ken ta mas 
importante, sino pa bin 
cu un ley cu tur hende por 
biba cune. 

Despues di 60 aña ta ora 
pa Serlimar por para riba 
su pianan pa sigura pan 
di e famianan cu ta traha 
eynan. 

Finalisando Howell a bisa 
cu si tin cualkier cos cu 
mester wordo cambia den e 
ley, por a mira cu Gobiemo 
ta dispuesto pa haci esaki, 
pero e enfoke mester keda 
Serlimar, pa por cuminsa 
cera Parkietenbos y 
habitantenan cu a sufri pa 
tanto aña. 

“Tur 21 parlamentario 
mester duna e respet 
n’e ciudadanonan aki y 
demostra cu nos ta care pa 
nan salud y nan bienestar”. 

Cambia pa Botica di Servicio, ricibi un regalo y gana! 

Miembronan actual tambe lo ta participando pa gana premio 


Botica di Servicio ta dunabo e opcion un biaha mas pa cambia 
di bo botica actual; p’e botica mas servicial. Ora di cambia pa 
Botica di Servicio e miembro nobo lo ricibi un regalo di nan 
escogencia entre; un gift certificate, make-up set, mini dif- 
fuser of un meter di midi sucu. Tambe, e miembronan nobo 
y miembronan actual lo participa pa gana un weekend-stay 
na Hilton, un brunch y un couples massage pa 2 persona, un 
iPad y 20.000 Fun Miles! 

Bishita un di e 4 localidadnan di Botica di Servicio y yena e 
formulario di cambio di AZV, prome cu dia 25 di october. 

DICON BIRA MIEMBRO DI BOTICA DI SERVICIO? 

Botica di Servicio t’e escongencia pa bon servicio! Botica di 
Servicio tin 4 localidad: Eagle, Maria, Noord y Seroe Preto. 
Miembronan por haci uzo di nan miembrecia na TUR locali- 
dad. Ademas, cu bo carchi di Fun Miles y como miembro di 
Botica di Servicio bo lo spar 8x mas tanto Fun Miles cu nor- 
mal. Pa bira miembro, bishita un di 4 localidadnan y yena e 
formulario di cambio di AZV. 

MIEMBRO CABA? 

Miembronan por participa pa gana un weekend-stay na Hil- 
ton, un brunch y un couples massage pa 2 persona, un iPad y 
20.000 Fun Miles! Pa participa, yena e formulario di inscrip- 
cion riba www.boticadiservicio.com. 


SWITCH 

TO BOTICA Dl SERVICIO AS YOUR PHARMACY 


AND RECEfVE A GIFTI 

fitcf/ue nite ó/ Qtfts of uoor chotet: 




Mmmbers, curreat mdaevtMw thectmee 
tt m one oftfie feftnm P»* es 


1. Y¥&&k&nd Sláy Hllton 

2. Brunch + Couple 
massage for 2 

3. kPad 0 * 

4- 25.QQD Fun MlldS ^SSfes 


fl 


51 


Fill in !he r WijzigmgsfQrmuIier' 
and hand in at ona of aur 4 Butica di 
Seryicio"s befone Ctetober 25P 1 2019. 




■Sfj [■ fj 




Pa mas informacion, tuma contacto cu nos na 
6408443, bishita www.boticadiservicio.com of facebook. 
com/boticadiservicio. 



CAMBIA AWE 

PA BOTICA Dl SERVICIO 




(Sazv 


Wi jzigi ng< 5 -f q r inu Uer 

Iglesianan Cristian di Aruba ta splica 

Pakico Aruba mester mantene matrimonio original 



MATRIMONIO di mesun sexo ta un topico 
di actualidad den varios pais rond mundo. Pa 
motibo di cobertura cu e tema aki ta haya hen- 
de ta bou di impresion cu ta mayoria pais di 
mundo a legalisa matrimonio di mesun sexo. 


DISCRIMINACION: 

Un agrumento di parti di activistanan homosexual ta trato igual, pasobra 
ley di matrimonio segun nan ta discrimina. Discriminacion kiermen haci 
distincion y nos leynan ta discrimina den sentido positivo. 

Nos leynan no ta permiti un persona menor di edad saca rijbewijs, paso- 
bra un menor di edad no por actua igual cu un adulto den trafico. Di me- 
sun manera no ta acepta matrimonio di mesun sexo, pasobra no ta trata 
di casonan igual. 

Matrimonio tin como meta pa salvaguardia e rasa humano y promove 
bienestar general. Matrimonio homosexual no por produci e siguiente 
generacion di ciudadano. Tambe expectativa di bida di homosexualnan 
ta hopi mas abou cu poblacion general, pasobra estilo di bida homosexual 
tin hopi riesgo pa salud. 

Un otro diferencia ta cu violencia domestico ta mas halto bou di pare- 
hanan homosexual compara cu parehanan heterosexual. Si no ta trata di 
casonan igual no por papia di discriminacion. 


Te cu october 2019 ta rond di 30 di e 195 pais 
registra na Nacionnan Uni a legalisa esaki. 
Tin presion pa Gobierno of Parlamento di Aru- 
ba legalisa matrimonio di mesun sexo. 

Iglesianan Cristian di Aruba kier a contribui 
n’e discusion rond di e tema aki dor di duna 
algun observacion di importancia. 



60 MESTER O/ WASTE BUCKET RESIDENCIAL 
OF COMERCIAL? 


eesteeto 


20 yrd 
Sig Sur(c*t 


15 yrd 

Junioj' fluck«f 


70 vr d 


Smod 


DEMOCRACIA REPRESENTATIVO 

Nos sistema politico ta encera cu ta Parlamento ta salvaguardia intreres 
di pueblo. Parlamento mester vigila cu Gobierno ta cumpli cu deseo di 
pueblo y tene su mes na nos leynan cu e propio Parlamento ta aproba. 
Un gran mayoria di Aruba no ta na fabor di legalisacion di matrimonio 
di mesun sexo. Pero nos sistema electoral no ta duna un ciudadano cu ta 
contra matrimonio di mesun sexo e garantia cu su voto no ta bay pa nom- 
bra un persona den Parlamento cu si ta na fabor di esaki. 

Ta pesey nos mester evita cu activistanan homosexual presiona sea Go- 
bierno, Parlamento of Hueznan pa aproba nan estilo di bida. No ta husto 
pa Gobierno of Parlamento dicidi riba e topico aki sin cu realmente ta 
consulta cu pueblo, pasobra e consecuencianan ta grandi pa nos sociedad. 
E mihor garantia pa lanta e siguiente generacion di ciudadano responsa- 
bel ta wordo haya den Scritura. 

Pesey un homber lo bandona su tata y su mama, lo uni cu su esposa y 
nan dos lo bira un solo carni, esta un unidad familiar nobo. Esaki kier- 
men lanta mucha den un matrimonio di un homber y un muher. Den nos 
proximo comunicado lo duna mas argumento pro famia original, di acu- 
erdo cu Iglesianan Cristian di Aruba. 



Centrale Bank van Aruba 

BEKENDMAKING 

Ingevolge artikel 4 lid 2 van het Landsbesluit toezicht 
assurantiebemiddelaars (AB 2014 no. 6) (Lta) juncto 
artikel 9 lid 1 onderdeel a van de Landsverordening 
toezicht verzekeringsbedrijf (AB 2000 nr. 82) (Ltv) maakt 
de Centrale Bank van Aruba (CBA) hierbij bekend dat zij 
bij beschikking 

d.d. 16 augustus 2019 de aan Nos Segura N.V. ex artikel 2 
lid 1 van de Lta verleende vergunning om hier te lande als 
assurantiebedrijf op te treden op verzoek van Nos Seguro 
N.V. heeft ingetrokken en dat - ingevolge artikel 21 lid 3 
van de Lta - per 15 oktober 2019 de inschrijving van Nos 
Segura N.V. in het door de CBA gehouden register van 
vergunning houdende assurantiebemiddelaars werd 
doorgehaald. 

Oranjestad, 15 oktober 2019. 


Tur caso cu Corte di Prome Instancia tin pa atende ta Pro Forma 


Horario 

Sospechoso 

ActoCastigabel 

14.00 

N.A.D. 

Pro forma. D. ta wordo acusa di posesion di un arma di candela riba 
27 di april 2019. 

14.00 

G.H. 

Pro forma. H. ta wordo acusa di destruccion di porta di auto di un 
persona riba 19 di juni 2019. E ta wordo acusa di a menaza e persona 
aki cu morto den e periodo di prome di mei 2019 te 31 di mei 2019, 
dor di grite varios biaha cu e ta mate. 

14.00 

A.J.A. 

Pro forma. A. ta wordo acusa di abuso sexual di su yiu di crianza 
menor di edad entre juni 2017 te augustus 2018. 

14.00 

H.A.R.N. 

Pro forma. R.N. ta wordo acusa di a intencionalmente haci uso di varios 
carchi di banco falsifica den e periodo di 14 di juni 2019 te 20 di juni 2019. 

14.00 

A.J.R. 

Pro forma. R. ta wordo acusa di a intencionalmente cende un auto na 
candela riba 26 di juni 2019. E ta wordo acusa di a destrui un otro auto 
riba e mes dia ey y tambe dos bentana di un tienda. 

14.00 

A.C.C. 

Pro forma. C. ta wordo acusa di abuso sexual di un persona bao di 12 
aña di edad den e periodo di 3 di oktober 2013 te 29 di augustus 2018. 

14.00 

R.F.R.E. 

I.A.F.P. 

Pro forma. E. y P. ta wordo acusa di kiebro y ladronicia den un cas 
riba 18 di juni 2019. 

Minister Dangui Oduber: 

Performance di hotelnan pa 
luna di september a drenta 
y ta sumamente positivo! 

SEPTEMBER cu 
normalmente ta wordo 
considera un luna slow a 
sa di crece aña pa aña cu 
porcentahenan mas halto. 
Minister Dangui Oduber a 
keda impresiona y ta hopi 
contento cu e cifra nan di 
“Hotel Performance” pa luna di september 2019. Cu 
hopi satisfaccion por mira e resultadonan cu a drenta 
y cu ta indica cu turistanan cu ta contribui enorme na 
nos economia ta sigui scoge Aruba como destination 
faborito. 

Tur e indicadornan ricibi dor di “AHATA” ta sumamente 
positivo y ta sigi duna peso n’e vision y maneho di 
Minister Dangui Oduber. 

Ministerio di Turismo lo sigui enfoca riba e vision di 
calidad riba e cantidad. Resultado di Hotel pa luna di 
september 2019, e grado di ocupacion a subi cu 4.2% 
compara cu september 2018. 

E RevPAR den september 2019 tabata $165.73 y esun 
di e aña anterior tabata $150.53. 

RevPAR t’e prijs cu un turista ta dispuesto pa paga pa 
un kamber pa anochi. Aruba a sa di sobresali apesar 
di tur obstaculo den low season cu un crecemento di 
10.1% compara cu e RevPar di september 2018. 
RevPar t’e indicador principal cu ta indica cu turistanan 
cu un “high spending capacity” ta biniendo nos isla. 
Otro indicador hopi importante t’e ADR (average daily 
rate) cu tambe a conoce un aumento di 4.2%. E average 
daily rate den luna di september 2019 ta $211.78 

Maneho di Minister Dangui Oduber ta sigi duna resultado 
conforme e vision di atrae turistanan di calidad. Aruba ta 
keda un destinacion faborito specialmente p’e Mercado 
Norte Americano. Poniendo strategianan clave den nan 
lugar ta keda premira solamente crecemento positivo e 
luna nan cu lo bira “High Season” pa resto di aña 2019. 
Ministerio di Turismo lo sigui enfoca riba e vision di 
trece e turistanan di calidad, e turistanan cu ta laga mas 
placa atras den nos economia. 

Minister Dangui Oduber kier a duna su mas sincero 
danki na tur cu ta contribui diariamente n’e resultado 
positivo aki. 

Turismo ta keda e driver principal di nos economia y e 
resultadonan ta papia pa nan mes. 



Johnsen 

notary services 

AUCTION 
THURSDAY 
OCTOBER 31,2019 

On Thursday October 31, 2019, at 11 AM, at the Conference 
Room of the Chamber of Commerce, Aruba, will be auctioned in 
public. ex. art. 3:268 jo. 3:254 Civil Code of Aruba: 


A residential house, locally known as 

COCHINILLA 54 

standing on a parcel of full ownership land, ca. 590 m2 in 
size, situated at Papilon in Aruba, being a part of the parcel 
as further described in measure document 5 M 98 / 1967, 
with index number D 12352. 

Starting bid: Afl. 210.000,-- 


A residential house, locally known as 

MACUARIMA 41-C 

standing on a parcel of public land, 628 m2 in size, situated 
at Macuarima in Aruba, locally recorded as Third Division 
Section D number 622. The lease rights expire on December 
18, 2049. 

Starting bid: to be announced 


AUCTION NOTARY: T.R. JOHNSON 

• The auction is subject to the general conditions for foreclosure auctions 
and special auction conditions which will be determined by civil law 
notary T.R. Johnson. 

• The auction will take place by raising bids (in Dutch: “bij opbod’j and 
by decreasing bids (in Dutch: “bij afmijning’j, in one session. 

• Seller has the right to not accept any bid, at his sole discretion. 

• The auction may be stopped or postponed at any time. 

• A private bid can be submitted until October 16, 2019, 5 PM. 

• Each bidder must be able to submit a bankguarantee issued by a 
reputable bank in Aruba to the amount of the highest bid increased with 
an amount equal to the auction costs. 



WWW.JOHNSONNOTARY.COM 

Durante e siman di 28 di october pa 1 di november lo tuma lugar e prome: 

'lmmerse Aruba Innovation Week' 

Lo enfoka riba solucionnan pa un desaroyo duradero 
den cuadro di e metanan di Nacionnan Uni pa 2030 



INN OVACION den nos tempo, ta im- 
portante pa tanto e crecemento economico 
y prosperidad di un pais. E t’e uzo di tec- 
nologia y ideanan nobo pa mehora y reali- 
sa producto servicio y procesonan nobo na 
beneficio di un sociedad. Mesun importante 
ta pa envolve comunidad den desaroyonan 
innovativo di e pais. 



Centrale Bank van Aruba 

BEKENDMAKING 

lngevolge artikel 18 lid 3 en artikel 21 lid 1 van de 
Landsverordening toezicht trustkantoren (AB 2009 nr. 13) 
(Ltt) maakt de Centrale Bank van Aruba (CBA) hierbij 
bekend dat zij bij beschikking 

d.d. 16 augustus 2019 de aan SGG Management (Aruba) 
N.V. ex artikel 4 lid 1 van de Ltt verleende vergunning om 
hier te lande het bedrijf van trustkantoor uit te oefenen op 
verzoek van SGG Management (Aruba) N.V . heeft 
ingetrokken en dat - ingevolge artikel 20 lid 3 van de Ltt - 
per 15 oktober 2019 de inschrijving van SGG Manage- 
ment (Aruba) N.V . in het door de CBA gehouden register 
van vergunning houdende trustkantoren werd doorge- 
haald. 

Oranjestad, 15 oktober2019 


E aña aki, Gobierno ta dedica e 
siman di 28 di october pa 1 di 
november como e Siman di In- 
novacion, ‘Immerse Aruba In- 
novation Week’. Immerse ta nos 
siman di innovacion na Aruba. 
E siman aki lo dedica na trece 
dilanti proyectonan innovativo 
cu ta tumando lugar na Aruba 
E siman aki t’e resultado di co- 
laboracion entre diferente or- 
ganisacion cu a bin hunto y a 
coordina nan diferente evento 
pa crea un programa nacional. 
Pues e no ta un solo evento, pero 
diferente evento den e mesun 
siman, un kalender di evento 
comparti. Fundacion FUTURA 
lo coordina y publica e diferente 
eventonan cu lo bay tin. 
Durante e siman aki, sector pri- 
va, NGO’s, sector publico, stu- 
diante, entrepreneurs y inver- 
sionista na Aruba lo bin hunto, 
p’asina tene discurso y work- 
shops riba topiconan relaciona 
cu innovacion, creatividad y en- 
trepreneur ship. 

E enfoke ta pa como comunidad 
bin hunto y comparti ideanan 
pa solucionnan pa un desaroyo 
duradero den cuadro di e meta- 
nan di Nacionnan Uni pa 2030, 
e Sustainable Development 
Goals. 

Lo bay tin diferente proyec- 
to durante e siman menciona 
cu lo wordo publica durente e 
siguiente dianan. 



Prome Minister Evelyn Wever- 
Croes ta haci un invitacion na 
henter nos comunidad, pa par- 
ticipa na Siman di Innovacion, 
pa ta parti di e discuscusion di 
sostenibilidad y bishita e dife- 
rente eventonan cu lo tuma luga 
durante e siman aki rond di nos 
isla. Siman di Innovacion ta 
habri pa tur hende participa. 
P.e., un scol por participa dor 
di organisa nan propio ora di 
Immerse durante Siman di In- 
novacion cu nan studiantenan 
y dedica na un topico di inno- 
vacion, creatividad y sostene- 
bilidad. Por entrega informa- 
cionnan di e evento na FUTURA 
via nan Website of Facebook 
p’asina e evento wordo añadi n’e 
Kalender di Evento di Immerse 
Aruba Innovation Week. 

Pa mas informacion, por bishita 
e website immersearuba.org 
p’e programa y pa mas informa- 
cion di con por participa na si- 
man di innovacion. 

Minister Dangui Oduber: 

Bushiri Beach Ke 
prome fase di e 
proyecto Port City 



DIALUNA mainta Minister di Turismo, Salubridad 
Publico y Deporte sr. Dangui Oduber a haci bishita na 
Bushiri Beach. Aki e mandatario a tene un entrevista 
unda a elabora riba e desaroyonan di e magno proyecto 
Port City. E mandatario a duna di conoce cu na momento 
cu su persona a drenta Gobierno, a hereda un proyecto. 
Gobierno no tabata di acuerdo cu e proyecto, pesey a 
re-diseña, haci algun cambio y esaki a tuma su tempo. 
Segun e mandatario actualmente cada parcela di e 
tereno ta wordo midi. E proyecto di Port City lo conoce 
dos boutique hotel chikito di entre 60 pa 80 kamber, lo 
bay bin un convention center, parke pa famia. Tambe 
lo bay bin un boardwalk y p’esaki lo haya asistencia di 
Port of Amsterdam. 

E mandatario a menciona tambe cu e ta conta y kere 
den inversionistanan local pa forma parti di e magno 
proyecto aki. Minister Dangui Oduber a trece dilanti cu 
pa fin di aña por spera cu e prome parcelanan por wordo 
entrega n’e inversionistanan, esaki ta bou encargo di e 
Director di Aruba Ports Authority. 

BUSHIRI BEACH 

N’e momento aki por mira cu e prome fase di Bushiri 
Beach unda a pone santo blanco a keda realisa. Esaki ta 
haci cu e beach aki lo sirbi di biaha manera localidad 
p’e evento magno di Aruba Beach Tennis. 

E di dos fase di Bushiri Beach t’esun cu lo duna un bida 
n’e area. Esaki ta encera cu lo crea e facilidadnan, lo 
haci e landscaping, pone areanan di parkeo, pone cafes 
y hopi mas. 

E desaroyo di e proyecto di Bushiri Beach ta uno 
esencial, ya cu e ta un stap pa concretisa locual ta bay 
bira e Aruba Port City, segun e mandatario. 

Finalmente e mandatario ta duna danki na tur persona 
envolvi den e proyecto aki y cu ta trahando di forma 
incansabel pa haci esaki realidad. 

“Un biaha mas ta ser demostra cu un vision coherente 
y un maneho serio cu Aruba na pecho, t’e formula pa 
resultadonan positivo pa nos pais”, Minister Dangui 
Oduber a bisa na final. 


Johnson 

notary services 


AUCTION 
THURSDAY 
OCTOBER 31,2019 


On Thursday October 31, 2019, at 11 AM, at the Conference 
Room of the Chamber of Commerce, Aruba, will be auctioned in 
public. ex. art. 3:268 jo. 3:254 Civil Code of Aruba: 


A condominium locally known as 

LE VENT TOWNHOUSE # 10 

locally recorded as First Division Section K number 4393-A index 
nr. 10 consisting of the exclusive right to use a condominium / 
townhouse with index # 10, consisting of a 354 / 9.613 undivided 
share in the "Le Vent Condominiums" Building and Facilities 
situated at Irausquin Boulevard 244, Eagle, Aruba. 

Starting bid: US$ 875.000,-- 


A residential house, locally known as 


SERO BIENTO 27-A 


standing on a parcel of public land, 599 m2 in size, situated at Sero 
Biento in Aruba, locally recorded as First Division Section R 
number 2820. The lease rights expire on February 17, 2054. 

Starting bid: Afl. 297.000,-- 


AUCTION NOTARY: T.R. JOHNSON 

The auction is subject to the general conditions for foreclosure auctions 
and special auction conditions which will be determined by civil law 
notary T.R. Johnson. 

The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

Seller has the right to not accept any bid, at his sole discretion. 

The auction may be stopped or postponed at any time. 

A private bid can be submitted until October 16, 2019, 5 PM. 

Each bidder must be able to submit a bankguarantee issued by a 
reputable bank in Aruba to the amount of the highest bid increased with 
an amount equal to the auction costs. 


WWW.JOHNSONNOTARY.COM 

















SUPER Do it Center a inaugura su 
# Christmas Department 7 cu # n tremendo 
shopping night pa su miembronan 



DEN un ambiente di Pasco, SUPER Do it Center a inaugura su ‘Christmas 
Department’ hunto cu su miembronan. E anochi aki sigur tabata uno grandi 
mirando e acogida y e asistencia masal di e miembronan. 

E preparacion di e ‘Christmas Department’ a ser haci pa un team special cu a 
percura p’esaki keda bunita. Ta bon pa menciona cu e proyecto aki ta cuminsa for 
di januari caba, caminda e team di ‘Purchase Department’ ta selecta tur producto 
pa despues haci e pedido. 

Sra. Taryn Faro, sr. Marshall Marval, sra. Marilaine Yarzagaray y sra. Nataly 
Croes t’e 4 empleadonan cu a desplega un tremendo trabou den e departamento 
menciona. E 4 personanan aki tabatin e honor pa corta cinta p’ asina habri temporada 
mas dushi di aña. 

Bolbiendo bek na e anochi aki, SUPER Do it Center conhuntamente cu su vendors 
a percura pa un tremendo ‘wine tasting’ y banda di esey a parti snacks pa tur 
esnan presente. Tambe Santa Claus tabata tey pa saca potret cu tur esnan presente, 
vooral e muchanan. 

Prome cu a corta cinta tabatin un show masha impresionante duna pa dos bailarin. 

SUPER Do it Center kier extende un invitacion na pueblo di Aruba pa bishita nan 
‘Christmas Department’ y experiencia algo unico. 

Por ultimo Do it Center kier recorda su clientela cu Do it Center Camacuri y Do it 
Center Savaneta tambe a habri nan ‘Christmas Department’ y tur loke bo wak na 
Shaba, lo ta obtenibel n’e dos otro tiendanan. 

Rocco Tjon: 

Husticia no lo forma parti 
di agenda durante IPKO 



NOS por a tuma nota di e mocion di sr. van 
Dam den cual e ta urgi Gobierno Hulandes pa 
haci Husticia un asunto di Reino. Fraccion di 
MEP no ta comparti e opinion aki y na mes mo- 
mento no lo no bay di acuerdo pa e topico aki 
bira uno riba agenda di reunionnan interpar- 
lamentario”, segun lider di fraccion di MEP, 
Rocco Tjon.. 

MOTIBONAN MOCION HULANDES (CDA) 

Sr. van Dam ta splica cu mirando e grandura di 
e islanan, comunidadnan chikito, y e diferente 
casonan di corupcion, e ta di opinion cu Hus- 
ticia no por funciona bon. P’esey e ta boga pa 
Husticia bira un tarea di Reino. 

POSICION FRACCION MEP 

Statuut ta papia bon cla kico ta tarea di Reino. 
Pais Aruba ta un pais autonomo y Husticia ta 
un tarea di pais Aruba. 

Nos no ta comparti e pensamento di CDA y ta 
haya nan argumentonan infunda. Na mes mo- 
mento nos ta hay’e remarcabel cu na diferente 
ocacion ora a solicita asistencia na Hulanda pa 
yuda e cadena Hudicial cu cierto tarea esaki a 
wordo nenga. Pero awor di otro banda kier haci 
Husticia un tarea di Reino si. 

PA CONCLUI 

Segun Rocco Tjon, nan lo reuni riba e punto aki 
den comision fiho di Husticia y asunto di Re- 
ino. Nos ta spera cu Parlamento unanime por 
comparti e posicion aki, caminda Aruba no lo 
ni bay di acuerdo pa e bira un punto di agenda. 


Johnsen 

notary services 

AUCTION 
THURSDAY 
OCTOBER 31,2019 

On Thursday October 31, 2019, at 11 AM, at the Conference 
Room of the Chamber of Commerce, Aruba, will be auctioned in 
public. ex. art. 3:268 jo. 3:254 Civil Code of Aruba: 


A residential house, locally known as 

NOORD 100-Z 

standing on a parcel of full ownership land, 90 m2 in size, 
situated in the project "Las Palmas" in Noord in Aruba, 
locally recorded as Second Division Section D number 
1841. 

Starting bid: Afl. 79.000,-- 


A residential house, locally known as 

POS CHIKITO 70-D 

standing on a parcel of public land, 298 m2 in size, situated 
at Pos Chikito in Aruba, locally recorded as Third Division 
Section G number 2353. The lease rights expire on August 
1,2038. 

Starting bid: to be announced 


AUCTION NOTARY: T.R. JOHNSON 

• The auction is subject to the general conditions for foreclosure auctions 
and special auction conditions which will be determined by civil law 
notary T.R. Johnson. 

• The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• The auction may be stopped or postponed at any time. 

• A private bid can be submitted until October 16, 2019, 5 PM. 

• Each bidder must be able to submit a bankguarantee issued by a 
reputable bank in Aruba to the amount of the highest bid increased with 
an amount equal to the auction costs. 



WWW.JOHNSONNOTARY.COM 

Minister Xiomara Ruiz-Maduro: 

E daño cu e Gobierno di AVP a haci na nos Pais ta uno 
grandi y e Gobierno aki ta trahando pa mitiga esaki 

E splicacion aki no ta palabra bunita, t'e berdad cu awe Aruba ta bibando aden 



Minister di Finansa, Asunto Econom- 
ico y Cultura, Xiomara Ruiz Madu- 
ro den pasado den su funcion como 
Parlamentario di nos pais Aruba na 
varios ocasion a alerta riba e rumbo 
cu Gobierno di AVP tabata hibando e 
finanza publico di nos pais. 

Ora cu a splica cu Aruba no mester 
traha debe desproporcional como 
tambe ora cu a splica p’e Gobierno 
anterior no sinta hunga Sinterklaas 
hincando placa den consumo enbes di 
inversion, no tabata pa papia bunita, 
pero tabata bisando e berdad cu e 
modo di goberna ey lo haci daño na 
full nos Pais, debilitando nos finanza 
publico, stancando nos economia y 
hincando pueblo su poder di compra 
den un pocicion fragil. 

Awe como mandatario encarga cu fi- 
nansa, Minister Ruiz-Maduro ta sigui 
splica cu awor Aruba ta bibando den 
e realidad amargo di e mal maneho 
financiero di Gobierno di AVP y Go- 
bierno actual ta trahando pa mitiga e 
daño haci y pa trece un balansa. 

Ma no ta tur hende kier compronde 
e berdad di locual ta pasando y hopi 
ta spera cu tur cos cu a bay robes pa 


añanan por wordo drecha of poni bek 
den balansa sin cu esaki causa algun 
molester. 

E pensamento aki lamentablemente 
no ta cuadra cu e berdad ya cu tur 
cambio pa mihor ta tuma tempo y es- 
pacio pa su implementacion. 

Awe sindicatonan por ehempel ta exi- 
gi pa Gobierno cumpli cu acuerdonan 
firma p’e Gobierno di AVP cu a hiba 
un maneho financiero desastroso p’e 
pais aki. Cuanto di nan ta realisa cu 
e Gobierno cu a sinta firma cu nan 
tabata hibando nos pais den e direc- 
cion cu no por cumpli sin mas cu tur 
locual a wordo firma y acorda? 

Nan a firma cu un Gobierno di AVP 
cu a redobla e debe y despues a djies 
cana bay laga otro Gobierno bin wak 
con ta deal cu e presion y consecuen- 
cia cu esaki ta trece cune pa full un 
pais. 

Cual sindicato cu awe ta reclama e 
Gobierno nobo, a cuestiona e berdad 
aki? 

Nan a firma cu un Gobierno di AVP 
cu a sera un deal cu Citgo cu despues 
cu esaki no a realisa a afecta nos eco- 
nomia y a traduci su mes den un defi- 
cit grandi den presupuesto cu a trece 
problema p’e supervicion financiero 
y e protocol cu e Gobierno di AVP a 
firma cu Hulanda. Cual sindicato cu 
awe ta reclama e Gobierno nobo, a 
cuestiona e berdad aki? 

Na 2014 tur hende a core firma cu un 
Gobierno di AVP cu a sa di pusha tur 
responsabilidad dilanti den scochi di 
otro Gobierno. 


Hopi a kere kizas cu ta buena fe di 
dialogo esaki tabata, pero poco a re- 
alisa e berdad cu nan a deal cu un 
Gobierno di AVP cu tabata coriendo 
pa su responsabilidad. Esaki kizas ta 
hustifica e silencio cu a reina di parti 
di hopi sindicato riba e mal maneho 
hiba cu awe hustamente t’e factor cu 
ta stroba cumplimento di Gobierno 
cu acuerdonan firma p’e Gobierno di 
AVP, Minister Xiomara Ruiz Maduro 
a sigui splica. 

E Gobierno actual desde inicio di su 
gobernacion a splica tur sindicato na 
mesa na placa chikito kico t’e situa- 
cion financiero cu Pais Aruba t’aden 
y ki consecuencia esaki tin pa Aruba 
su posicion den Reino, riba e merca- 
do internacional y pa pueblo di Aru- 
ba mes. E daño cu Gobierno di AVP 
a haci na nos pais ta uno grandi y e 
Gobierno aki ta trahando pa mitiga 
esaki. 

“Nos ta bayendo den bon 
direccion y ta cumpliendo cu 
tur locual cu por cumpli den 
cuadro di e realidad y berdad 
cu nos pais ta bibando aden. 

Gobernacion di berdad ta 
continuacion, ma nos no por 
sigui un mal gobernacion 
manera e Gobierno di AVP y 
hinca Aruba den un abismo 
mas grandi serando wowo p’e 
consecuencia cu decicionnan 
tin pa full un pais. 

Tur cambio ta tuma tempo y 
espacio. Esaki no ta palabra 
bunita, t’e berdad e ta”, 
Minister di Finanza, Xiomara Ruiz 
Maduro a splica. 

Diamars mainta tempran: 

Dos ruman a bringa 
y uno a keda deteni 

DIAMARS mainta tempran patruya di 
Playa a bay un adres na Tanki Leendert, 
unda dos ruman lo tabata bringando. 

Na yegada di Polis mesora a interveni y a 
bay over na detene un di e rumannan. E 
ruman a wordo deteni pa menasa, agresion, 
destruccion y tambe pa ta bou di influencia. 

Cos a cambia ora a bay over pa detene, di 
ripiente el a bira basta malo y segun nos a 
compronde Polis a pidi pa ambulance. 

Pa straño cu por zona, niun caminda por a 
haya un sub-fiscal pa dicidi kico pa haci cu e 
homber, mientrastanto Polisnan a lage sinta 
riba tera banda di e patruya. 

Despues di basta rato ambulance a yega 
unda Paramediconan a controla e homber y 
a dicidi cu e mester bay Hospital. 

Hunto cu Polis a tuma direccion Hospital. 
Agentenan a confisca un biga cu a lo ser usa 
pa comete destruccion. 


Johnsen 

notary services 


AUCTION 
THURSDAY 
OCTOBER 31, 2019 


On Thursday October 31, 2019, at 11 AM, at the Conference 
Room of the Chamber of Commerce, Aruba, will be auctioned in 
public. ex. art. 3:268 jo. 3:254 Civil Code of Aruba: 


A residential house, locally known as 


BRASIL 160 


standing on a parcel of public land, 600 m2 in size, situated at 
Brasil in Aruba, as further described in measure document # 
250 d.d. September 22, 1949. The lease rights have expired 
on January 7, 2010. 

Starting bid: Afl. 150.000,-- 


A residential house, locally known as 


PARADERA 38-Q 


standing on a parcel of full ownership land, ca. 120 m2 in size, 
descending from the parcel locally recorded as First Division 
Section P number 20, with index number D 9339, and a parcel of 
full ownership land, ca. 354 m2 in size, descending from the parcel 
locally recorded as First Division Section P number 4965, with 
index number D 9340 

Starting bid: Afl. 254.000,-- 


AUCTION NOTARY: T.R. JOHNSON 

The auction is subject to the general conditions for foreclosure auctions 
and special auction conditions which will be determined by civil law 
notary T.R. Johnson. 

The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

Seller has the right to not accept any bid, at his sole discretion. 

The auction may be stopped or postponed at any time. 

A private bid can be submitted until October 16, 2019, 5 PM. 

Each bidder must be able to submit a bankguarantee issued by a 
reputable bank in Aruba to the amount of the highest bid increased with 
an amount equal to the auction costs. 


For more information: 


WWW.JOHNSONNOTARY.COM 

Minister Dangui Oduber: 

E aña aki Beach Tennis 
Aruba Open 2019 ta 
mas grandi cu nunca! 



DIALUNA mainta Minister di Turismo, Salubridad Pu- 
blico y Deporte sr. Dangui Oduber a haci bishita na Bushiri 
Beach. Recientemente e beach aki a wordo crea como un 
atraccion nobo pa nos localnan, nos bishitantenan y pa tene 
e magno evento di Beach Tennis Aruba. 

Aki e mandatario a tene un entrevista unda el a conta kico 
pueblo por spera di e evento menciona. 

E prome fase di Bushiri Beach ta cla, esaki t’e parti unda a 
pone santo blanco pa crea e beach. E di dos fase lo bay crea 
parkeo, drecha e landscaping y bin cu facilidadnan. Awor 
cu e prome fase ta cla caba ya por mira con bunita e ta 
kedando, ora e proyecto finalisa e lo ta un beach pa pueblo 
crioyamente bisa, asina e mandatario a expresa. 

Minister Oduber a menciona tambe cu mesun cos por spera 
pa Baby Beach tambe. Unda t’e Lone Palm Staduim tambe 
lo wordo cubri cu santo blanco y asina extende e beach di 
Baby Beach. 

E proyecto di Baby Beach lo tin groundbreaking pa fin di 
aña aki segun e mandatario. 

E mandatario a splica cu ya for di aña pasa despues di e 
evento exitoso di Beach Tennis Aruba a sinta cu e organ- 
isadornan di e evento unda a trece e idea dilanti pa muda e 
evento di Eagle Beach pa Bushiri Beach. 



E motibo di esaki ta dor cu Eagle Beach ta un beach hopi 
uza pa nos localnan y nos turistananan. A splica e organisa- 
dornan e idea cu Gobierno tabatin e tempo ey pa cu Bushiri 
y despues di varios deliberacion y varios reunion. 

E organisadornan a bay di acuerdo pa muda e evento pa 
Bushiri Beach, awe por mira con bunita e beach a keda. 
Minister Oduber a bisa di ta sumamente contento pa por t’e 
main sponser di e evento aki atrabes di fondonan di ATA. 

E aña aki Beach Tennis Aruba lo ta mas grandi cu nunca, 
ta spera un total di 1400 participante y lo conta cu 45 can- 
cha. 

E participantenan aki ta bin di 42 pais pa competi y ta bin 
acompaña cu nan famia y amigonan. 

Esaki ta haci Beach Tennis Aruba e evento deportivo di 
mas grandi na Aruba cu ta trece miles di bishitante riba 
nos isla. 

“E evento aki ta cuadra cu e carteranan cu mi tin esta e 
cartera di Turismo y Deporte, ta forma parti di nos vision 
di turismo deportivo. E evento aki ta acapara hopi aten- 
cion internacionalmente y e aña aki ESPN lo cubri e evento 
aki exponiendo Aruba den un forma positivo internacional- 
mente” asina e mandatario a trece dilanti. 

Finalmente Minister Dangui Oduber kier a gradici Sjoerd 
de Vries y su team pa organisa e di 10 edicion di Beach 
Tennis Aruba. Un evento cu ta contribui grandemente nos 
turismo y economia, sigur e evento aki tin full support di 
Ministerio di Turismo. 

DEN e anochi di diadomingo pa 
dialuna, Guardacosta a detecta un 
nave den awa territorial di Aruba. 
Asina vocero di Guardacosta a in- 
forma, unda a intercepta e nave 
Gracia cu ta nabega bao di bandera 
di Samoa. 

Despues di e intercepcion Guard- 
acosta a hiba e tugboat pa haf di 
Oranjestad, pa un control rigoroso, 
cu participacion di Douane, Aru- 
mil, KPA (K9 Brigade y di Uni- 
dad di Crimen Organisa), Husticia 
BOT K9 y asina a bin descubri un 
cantidad considerable di droga. 

Aki a dicidi pa hiba e tugboat p’e 
Punto di Sosten na Mariniers Ka- 
zerne pa un investigacion mas pro- 
fundo. 

Aki hacienda un contento, a bin 


haya como 2.200 kilo di cocaine. 
Ainda despues di e conteo aki a bin 
descubri despues algun paki mas 
den bodega di e tugboat. 

For di testanan pre-eliminar haci, 
ta indica cu ta trata di cocaina. E 
cargamento miyonario di droga 


confisca na Aruba. Contrario n’e 
prome impresion cu e nabegan- 
tenan ta Colombiano, a resulta cu 
tur 5 ta Venezolano nan ta. Nan 
tur a keda deteni y entrega na Po- 
lis. 

Aki por mira cu ora combina forza, 
lo logra un trabao. 

Na opinion di partido UPP 

Minister Otmar Oduber ta sigui 
manipula cu su informacion 

Ta spera cu Parlamento tin esaki door en door 


FUERA di aspecto di e ley riba su mes, UPP kier a 
mustra cu e cambio di composicion di structura di gasto 
di Serlimar, no ta bon substancia ainda. E hecho cu den 
dos dia ta bin cu un cambio den e structura, ta pone nos 
pensa cu esaki por tin di haber cu “natte vingerwerk”. 
E Minister a parti e composicion di gastonan den dos 
parti, esta esun di recogemento di sushi na “ophaal- 
punten” y den esun di “verwerking”, limpieza cant’i ca- 
minda y lanta cadaver di bestianan. 

Apesar cu e Minister ta bisa cu e structura di prijs y co- 
bransa pa loke ta toca Serlimar no ta perhudica ningun 
compania priva, nos si ta kere cu esaki t’e caso, segun 
Booshi Wever. 

Saliendo for di e 32.000 puntonan cu Serlimar tin na su 
encargo, segun e Memorie van Toelichting, ta pone cu 
Serlimar lo haya un entrada pa recoge sushi di 225 mil 
florin pa luna cu lo suma na 2.7 miyon florin pa aña, 
basa riba e prome prijs di 7,50 florin pa “ophaalpunt”. 

Mientras cu p’e “fixed-bidding-procedure” di aña pasa 
p’e 22 truck nobo, e “lease” lo costa Serlimar 2,5 miyon 
florin pa aña. Kiermen pa pago di empleadonan y otro 
gastonan operacional ta resta solamente 200 mil florin? 
Pues nunca e prome calculacion no por tabata bon. Es- 
aki ta nifica cu ningun compania cu ta recoge sushi sea 
na cas of negoshi lo no por sobrebibi cu un suma asina. 
Anto di otro banda e Minister kier a cobra 17,50 flo- 
rin extra p’e resto di trabou di Serlimar, loke no por a 
wordo substancia tampoco. 

Cu e cambio n’e momentonan aki, loke Serlimar ta co- 
bra pa ophaal t’e suma total di 5,4 miyon florin pa aña, 
basa riba e prijs di 15,00 florin “per ophaalpunt”. Esaki 
tampoco na nos aperecer no por wordo substancia. 

Nos ta kere cu Parlamento, banda di un “businessplan” 
di e compania, mester por exigi pa wak e cifranan con 
a yega n’e 15 florin aki pa “ophaalpunt” y e 10 florin pa 

Definitlon of the different types of PPPs 


“verwerking”, mantene Aruba limpi y recoge cadaver di 
bestia morto, Booshi Wever a sigui comenta. 

P’e ultimo aki tambe UPP tin su reserva- y observa- 
cionnan. Mirando cu segun e concepto di ley manera e 
ta aworaki, Serlimar lo tin un verwerking minimo di 
sushi, ya cu e trabou di lanta cadaver di bestia, tene 
Aruba limpi y snoei mata etc. ta un tarea di Gobierno, 
esaki mester sali for di Algemene Middelen, manera t’e 
caso aworaki, pa medio di un contrato entre Gobierno 
y Serlimar. 


»> 

Pa colmo nos ta puntra nos mes dicon pa e trabou di 
banda di caminda kier cobra e pueblo “extra”, pasobra 
Serlimar ta haciendo e.o. D.O.W, ATA y Sta. Rosa tam- 
be tin e ploegnan aki cu SI ta wordo paga for di “Al- 
gemene Middelen”. 

Apesar cu tanto Minister Otmar Oduber y Prome Min- 
ister Evelyn Wever-Croes (e ultimo den su carta na ha- 
bitantenan di Parkietenbos) ta bisa cu e cambio di ley 
aki no tin haber di un “incinerator”, e articulo lc sigur 
ta haci esaki. Cu awor kizas lo bin cambio den esaki, 
dor di sak’e for e ley, nos ta kere cu mester tin un punto 
di bista si tocante esaki, kizas por medio di un mocion 
di Parlamento. 

UPP ta keda cu su punto di bista cu un incinerator, 
den e forma di W2E, cu e Minister y aparentemente 
Gobierno a scoge pe “from day one” caba, mester wordo 
re-evalua. E tipo di incineratornan aki hopi biaha ta 
dañino pa salud di hende y pa nos medio ambiente. 

Hustamente loke cu Gobierno ta bisa di ta preocupa pe. 
Tambe mester discuti riba e forma con ta bay paga p’e. 
Minister Oduber y tambe algun Parlamentario, ta bisa 
cu esaki lo no tin ningun costo pa Gobierno (su presu- 
puesto), pasobra ta un compania priva mester inverti. 
Den e caso aki e prijs lo wordo “verwerkt” via di Tip- 
ping Fee di un banda pa “verwerking” di e sushi y di 
otro banda lo bay den tarifa di coriente. 

Gobierno di su banda ta priminti di garantisa un can- 
tidad di 90.000 ton, mientras nos tin un produccion cu 
no ta yega 70.000 ton pa aña. Pues aki e pensamento ta 
cu no ta Gobierno ta bay paga p’esaki, pero si e pueblo, 
kizas na Serlimar, cu lo ta djis un “doorgeefluik” p’e 
compania. 

De facto t’e pueblo lo tin di paga p’esaki tog. Minister 
ta purba bende esaki, indicando cu esaki lo algo total- 
mente priva y cu no tin ningun rol pa Gobierno den 
esaki. Como tal lo no ta trata di un proyecto PPP. 

Pero UPP a mustra caba cu e forma cu ta wordo scogi 
aki, esta di BOO, ta un forma di un PPP. E compania 
mester ta garantisa na un forma of otro pa saca su in- 
version y den e RFI Gobierno a pone cu despues di 20 


aña e facilidad lo wordo traspasa pa pais, mientras cu 
Gobierno ta comprometi pa entrega 90.000 ton di des- 
perdecio n’e compania p’e por produci e coriente sufici- 
ente cu nan tin pensa di alcanza. 

Sigur esaki lo bira interesante despues den e discu- 
sion di supervision financiero di nos pais por medio di e 
comision di supervision CAft. Cu otro palabra, e deal di 
BOO aki lo subi e “schuldquote” di Aruba cu por lo 500 
miyon florin !! 

UPP kier remarca alabes cu desde 1997 NINGUN W2E 
via “mass incineration” a wordo construi mas na USA 
pa motibo cu esakinan ta impagabel y hopi malo pa nos 
Medio Ambiente. Ademas un incinerator manera cu 
ta wordo presenta, no ta compatibel cu e modelo di un 
“economia circular” cu Gobierno di Aruba a presenta 
recientemente. 

Na momento cu Presidente di Parlamento, sr. Ady Thi- 
jsen, a habri e reunion, el a enfatisa cu ta bay drenta 
den un proceso di tumamento di decision, y cu mester 
acepta cu aki ta democracia ta wordo practica y cu ki- 
zas no ta nos tur lo por biba cu e decisionnan. 

UPP ta kere cu TRANSPARENCIA y RESPONSABI- 
LISACION t’e vehiculo y guia pa un bon funcionamento 
di nos democracia. 

No por tin transparencia si tin manipulacion di infor- 
macion. Tambe pa democracia por resalta, mester tin 
espacio pa dialogo y convence otro y no ta cuestion di 
conta cabez. 

A1 final e pueblo a scoge su representantenan pa tuma 
e mihor decisionnan, den su nomber y na su bienestar. 
Pasobra ora cu ta trata di un mal decision, no ta e grupo 
cu a tuma decision t’esun cu ta paga e cuenta al final, 
sino t’e ciudadania y colectividad ta carga e consecuen- 
cianan di mal gobernacion y ta paga e cuenta halto, 
maner t’e ehempel den caso di hospital y e proyectonan 
di infrastructura cu ta colga manera spada di Damocles 
riba su cabez. 

Sperando cu Parlamento lo por tene na consideracion 
nos puntonan y cu e tratamento di ley por wordo pos- 
poni, p’asina un discusion mas sano y amplio wordo 
hiba riba e topico aki, Booshi Wever a conclui. 

Minister Ruiz-Maduro: 

Situacion financiero actual, ta haci cu 
no tin espacio mas pa Aruba haci debe 


77 



MINISTER Ruiz-Maduro ta brinda informacion 
riba e situacion financiero cu Aruba t’aden actual- 
mente p’asina por tin un debate sano riba e realidad. 
Te ainda hopi hende no kier comprende cu Aruba tin 
un problema financiero cu tin cu wordo atendi y re- 
solvi, ya cu no tin espacio mas p’e ‘lastiek por rek mas.’ 
Nos mester realisa cu e tempo cu bo ta djies bay un 
tiki mas den ‘rood’ a pasa. 

Aruba mester pone orden den su cartera ya cu no tin 
espacio mas pa haci debe. Aruba su debe ta core den 
4 mil miyon florin y esaki ta pone demasiado presion 
riba e cartera di Gobierno y pueblo en general. 

MAS DEFICIT, TA MAS PESO DI DEBE 

Den presupuesto di Pais Aruba e gastonan mas grandi 
ta gasto di interes di debe y gasto di personal. Tanten 
cu e prespuesto conta cu deficit, e buraco aki lo mester 
wordo cera dor di traha un debe nobo y cune mas gasto 
diinteres. 

Ta pesey ta hopi importante pa Gobierno cuminsa pre- 
senta presupuesto cu tin surplus p’asina no mester fia 
placa pa crea debe nobo pa por sera e buraco di un def- 
icit. 

Den un situacion di surplus Gobierno por fia djis pa 


por refinancia debe existente y cuminsa traha a base 
di un maneho di debe pa reduci e peso di interes riba e 
presupuesto di Pais Aruba. 

YEGA NA SURPLUS NO TA FACIL 

Gobierno na 2018 den un Memorando Financiero Eco- 
nomico (FEM) a fiha un caminda pa cana pa por yega 
na presenta presupuesto cu surplus pa Aruba. 

Segun e FEM pa aña 2020 Gobierno mester presenta 
un presupuesto pa Pais Aruba cu un surplus di 25 mi- 
yon. Compara cu presupuesto 2019 cu a conta cu un 
deficit di 25 miyon, esaki ta nifica un diferencia di 50 
miyon cu mester yega na dje dor di un combinacion di 
entrada extra y menos na gasto pa por yega n’e meta 
di presenta un presupuesto cu surplus pa cual no mes- 
ter crea debe nobo pa cubri deficit. 

Pa yega e surplus aki no ta facil, ya cu den 2020, banda 
di e gastonan fiho haci den 2019 y den e añanan prome 
cu esaki, tin gasto nobo ta bin acerca manera gastonan 
relaciona cu proyectonan Private Public Partnership 
cu ta keda finalisa y pa cual mester cuminsa paga. 
Gastonan creciente di AZV tambe ta keda un reto. 

AWOR TIN NORMA PA GASTO DI PERSONAL 

Pa locual t’e otro gasto grandi di Gobierno cual ta gas- 
tonan di personal, den e Protocol cera cu Hulanda na 
november 2018, a stipula un plafond di 479 miyon flo- 
rin. Esey t’e suma di gasto di personal den presupues- 
to di 2019 y e maximo cu a keda acorda entre Aruba y 
Hulanda cu por wordo gasta na gasto di personal den 
e tempo nos dilanti. 

Aruba den e FEM a indica di traha na baha gasto di 
personal tur aña cu 3 miyon florin, locual ta trece cune 
cu varios decision riba e tereno di personal mester 
wordo tuma pa baha gasto. 

Entre nan, pa aña 2019 y 2020 Gobierno no por yena 
vacatura nobo cu excepcion di algun vacatura den 
Husticia y algun vacatura den departamento vital pa 
Pais Aruba. 

RCA lo topa cu VESTA den 
"Challenge of Champions" na Corsou 



^rrrc CAM P EO N iSr 


FlNKL'iV 



DIASABRA binidero den stadion di s.v. Vesta na 
Santa Maria, e Campeon di Aruba Tricolores di Solito 
Racing Club Aruba lo enfrenta Campeon di Corsou 
den su cas na California weg. Fanaticada Tricolor y 


tur Arubiano cu ta na hermana isla e fin di siman aki 
ta keda cordialmente invita. E partido aki ta dedica 
na e ex-portero di VESTA Jarzinho Pieter cu reciente- 
mente a fayece. 


PRO-CATEDRAL SAN FRANCISCO 
CONCIERTO RECORDA Y CELEBRA 


DESPUES di un aña di hopi aci- 
tividad, pa celebra nos 100 aña di 
Consagracion di nos Misa, nos lo 
clausura e celebracion aki cu un 
concierto dia 22 di november, na 
unda e mihor artistanan di Aruba 
lo deleita Pueblo di Aruba cu canti- 
canan di Pasco y Gospel inolvidabel. 

Artistanan cu lo presenta e anochi aki 
ta: Sharon Rose Berkley, Jossy Brokke, 

Edwin Abath, Tommy de Cuba, Landa 
Henriquez, Roderick “Roco” Franken, 

Glenn Asencion, Eltienne Yarzaga- 
ray, Rachel Kraaijvanger, Deanne Ven- 
ny Trinidad, Richard Dabian, Hilyann 
Croes, Charles Croes, Anouk Balentina, Max 
Hassell, Omar Kock, Yhosayra Rojas, Felix Hoek, 
Ryan Maduro, Fio Wester, Earl Orman, Egbert Pe- 


terson, Albert Croes, Johnny Scharbaay, Grupo 
Crystal, Melange, de Trupialen, Voznan Alegre, 

Coro hubenil Tutti Frutti y 
grupo di baile di Maroelle 

%) " 1 “ 

■ f Rumannan nos ta warda 

boso tur na e concierto di 

V 

ANA cu lo wordo teni den 
nos Pro-Catedral San Fran- 
cisco di Asis. Concierto ta cum- 
insa 7’or di anochi cu un brindis 
instrumental. 

Pa carchi por pasa na Sacristi, Pasto- 
rie, cerca ushers y Lucor Jeweler. 


NOS TA WARDA BOSO PA HUNTO NOS RECORDA 
YCELEBRA 

Rotaract Club of Aruba colaborando cu diferente scol rond di Aruba cu 

The Graduation Project 


E aña escolar aki ‘The Graduation Project’ lo ta cel- 
ebrando su di 5 edicion. Esaki ta un proyecto unda 
miembro y boluntarionan di Rotaract Club of Aruba 
ta organisa diferente sesion durante aña escolar pa 
examenkandidaten. 

Meta di e proyecto aki ta pa stimula, motiva y sostene 
e studiantenan dor di duna nan tips valioso. 

Abraham de Veer, St. Augustinus College, Maria Col- 
lege MAVO, Colegio Arubano, Ceque College y Avond 
MAVO, t’e scolnan cu miembronan di Rotaract Club of 
Aruba lo ta bishitando pa duna diferente workshops 
durante e aña escolar. 

E tema di e proyecto pa cu e aña escolar aki ta ‘Identify, 
Connect & Achieve’, caminda studiantenan lo identi- 
fica unda nan ta premira cu nan lo enfrenta problema/ 
dificultad durante nan examenjaar. 

Alabes, e sesionnan lo yuda e studiantenan conecta 
mihor cu nan mesun metanan, pero tambe mayor y 
docentenan. Asina aki ta percura cu e studiante tin 
e sosten necesario cu sigur ta uno sumamente impor- 
tante durante examenjaar. 

Pa inicia ‘The Graduation Project’, lidernan di e proyec- 
to Bjorn Vrolijk y Rebecca Maduro hunto cu miem- 
bronan a haci bishita na Abraham de Veer School y 
tambe St. Augustinus College p’asina sera conoci cu e 
alumnonan. Alabes duna un mini workshop unda nan 
a papia tocante e dificultad cu studiantenan por en- 
contra, expectativanan pa cu e aña escolar y tambe a 
intercambia experencia cu otro. 

Mester añadi cu esaki t’e parti cu ta haci e proyecto 
uno bunita, unda cu un grupo di hoben cu diferente 
experencia ta bin hunto y intercambia esaki p’asina 
mustra e examenkandidaten cu nan no ta nan so. 

Net prome cu SO-periode cuminsa, Rotaract Club of 
Aruba lo ta organisando dos anochi caminda mayor y 
studiantenan di Abraham de Veer School y St. Augus- 
tinus College MAVO ta cordialmente invita na Tere- 
sita Center di 7or pa 8:30 di anochi, unda nos lo tin 
diferente invitadonan special presente cu lo elabora 








^1 





Wwi ri 

■■U Mm 




mas riba e importancia di sosten emocional y comuni- 
cacion durante examenjaar. 


Un danki sigur lo mester bay n’e miembro, boluntar- 
io y e comision organisatorio cu ta dedica nan tempo 
n’e proyecto aki, como tambe e maestronan di scolnan 
participante pa nan cooperacion y sosten. 

Betico Croes honra durante conferencia di 40 aña 
di fundacion di COPPPAL na Oaxaca, Mexico 


DIAHUEBS ultimo Comisario di Relacion Interna- 
cional di MEP, sr. Joe Koolman a sali pa Oaxaca, Mex- 
ico, unda e tabatin e honor y previlegio pa den nomber 
di partido asisti n’e di 40 aniversario di fundacion di e 
organisacion prestigioso COPPPAL (Conferencia Per- 
manente de Partidos Pollticos de América Latina y el 
Caribe) y na cual conferencia a honra nos libertador y 
lider inmortal Betico Croes. 

Hopi emocionante tabata na momento cu a devela e 
plakaat cu nomber di tur esnan cu a firma e acta di 
fundacion di COPPPAL dia 12 di october 1979 y ca- 
minda e nomber di Betico Croes tambe ta aparece 
como co-fundador. 

E distincion ‘Medalla al Merito Gustavo Carvajal 
Moreno, Mensahero de La Paz’ ta ser otorga n’e per- 
sona of institucionnan, kendenan a destaca den difun- 
di y promove den accionnan specifico e cultura di paz 
na nivel global y di manera particular den America 
Latina y Caribe, esta traha na defensa, promocion y 
proteccion di e derechonan humano di nos rumannan 
di America Latina y Caribe. 

Tambe Presidente Alejandro Moreno di PRI (Partido 
Revolucionario Institucional) a duna un reconocemen- 
to special na nos Libertador Betico Croes. 

Durante e conferencia aki Joe Koolman a topa cu al- 
gun gran amigo di Betico, e.o. ex Presidente di Bolivia 
y co-fundador di COPPPAL, Jaime Paz Zamora y tam- 
be cu Ruben Berrios di Puerto Rico. 

Tabata un momento hopi special ora cu Joe Koolman 
a topa cu sra. Sofia Carvajal kende ta yiu muher di 
Gustavo Carvajal. 

Otro encuentronan tabata cu Diputado Williams Da- 
vila di AD di Venezuela, Gobernador di ciudad Oax- 
aca, Alejandro Murat Hinojosa, Presidente di PRI, 
Alejandro Moreno y ex Presidente di Panama, Martin 
Torrijos. 

Na mes momento un felicitacion y gradicimento spe- 
cial ta bay na Rudy Croes pa su sublime representa- 
cion den COPPPAL, unda cu el a cumpli e aña aki 30 



aña formando parti di e organisacion aki, di cual 12 
aña como Vice Presidente y encarga cu casonan colo- 
nial pa COPPPAL. 


Sin duda cu Betico Croes a haya su reconocementonan 
bon mereci n’e conferencia di COPPPAL na Mexico y 
ta muestra cu su spirito di lucha y perseverancia ai- 
nda ta biba den e paisnan amigo cu semper a duna 
sosten y a para banda di dje den su lucha pa realisa e 
libertad di nos pueblo. 

Bon dia yen di alegria! 

Skirbi pa Ruthy // Lady Ruth" Vrieswijk-Bergen 

AWOR si e curpa ta mihor. Nos griep a pasa pa pasado, y 
nos ta spera cu e keda den pasado tambe Ta asina dushi 
pa tin salud, pa por goza di tur cos bunita rond di nos. Ya, 
ta ora nos mes ta demasiado ocupa y cansa, e curpa ta pidi 
su descanso y vitaminanan pa pone bek riba pia. 

Wel, nos prome actividad cu nos a bishita despues di e 
kebrante chikito, pero fastioso di salud, tabata na Cas di 
Cultura cu e celebracion di “Dia de la Raza” organisa p’e 
dinamica y simpatica sra. Ramona Campos Garcia, e buni- 
ta sra. esposa di nos amigo y cabayero di Cas di Cultura 
Henry Garcia, semper atento y contento pa sirbi comuni- 
dad y publico di Cas di Cultura. 

Tabata e di 8 aniversario di e celebracion folklorico aki cu 
Grupo Folklorico Dominicano. 

Un anochi sublime cu super dushi ambiente. Un programa 
varia y hopi bunita. A habri e anochi cu e himnonan nacio- 
nal di Aruba y di Republica Dominicana sigui pa un bunita 
marcha di un grupo di bombero di Rep. Dominicana. Sigui 
pa un charla interesante di Dr. Alvarez-Quesada. Hopi 
tabata e artistanan cu a duna nan bunita presentacion . 
Lady Ruth tambe a forma parti di nan dushi anochi, re- 
citando su poema “Dia de la Raza” cu el a presenta den 
su prome One Woman Show dos aña pasa, un poema cu a 
capta e curason di Ramona masha hopi mes . 

E par di palabranan cu Lady Ruth a hiba prome cu recita 
su poema, tabata zona manera un potpuri di Dios sa kico, 
hahaha, pasobra, e Spaño di Lady Ruth ta “un poquito en- 
fermo” - pero e poema si tabata uno coregi pa su amiga 
Martha di Colombia dos aña pasa. Nos a goza un mundo 
di tur e cantantenan hoben y mas grandi tambe di edad, cu 
a mustra nan amor y pasion y a briya den nan talentonan 
artistico. 

Pero e parti di actuacion teatral di e inigualabel Jhon 
Fredy Montoya, Lupita Bernabela y Fatme Rigaud a laga 
tur hende “speechless”, sin palabra. 

Un presentacion carga di emocion di mas bunita cu ta de- 
scribi nos bida, pa nos corda bisa otro cu nos ta stima nan, 
prome cu ta laat. Cada toke, cada detaye a toka nos cu- 
rason profundamente. Y cu awa na wowo, nos a capta e 
bunita mensahe den e obra teatral dramatico aki. 

Ainda mi tin e flor chikito blanco, cu mi a haña for di man 
di e super estrella actor Jhon Fredy. Ainda mi ta sinti su 
man toca mi cara. Su forma unico profesional cu hopi emo- 
sion ora e ta comunica artisticamente cu su publico y pone 
nan tambe bira parti di e obra magnifico. 



Nos no tin suficiente palabra pa describi con bunita e obra 
aki tabata. Jhon Fredy Montoya ta un artista cu semper 
ta surpasa su mes mas y mas riba tur su nivelnan di ac- 
tuacion y ta sorprende tur hende cada bes atrobe. E ta 
manera un raket yen di dushi y bunita energia cu e ta laga 
sali tur ora, ora e tin cu hinka un obra teatral den otro. 
Nos pabien na sra. Ramona Campos Garcia y tur cu a tra- 
ha cu ne pa a realisa e tremendo anochi folklorico aki. E 
por ta sastisfecho atrobe cu un super bon resultado. Su 
grupo den cual su precioso nieta ta baila aden for di 8 aña 
pasa. 

Danki n’e yui homber di Ramona y Henry, Hensley, pa a 
saca bunita potret. Danki n’e Consul y Vice Consulnan di 
Costa Rica, Peru, Haithi entre otro cu tabatey, Danki n’e 
cantante profesional Victor Samuel, E1 Duque pa a tene e 
paraplu di Lady Ruth. Victor Samuel sa tambe con pa en- 
tretene su publico na un forma hopi agradabel. 

Danki n’e gentil cabayero Ronnie Alders di Biblioteca Na- 
cional pa saca mas potret pa nos por tin p’e relato aki. 
Pabien na tur cu ta para keto riba dia 12 di october, reflex- 
iona kico e Dia de la Raza aki ta nifica di berdad. 

Ban sigui respeta otro y biba na paz cu otro. Dios ta amor. 
No ta importa raza, color, religion, partido politico, profe- 
sion etc... Tur hende ta igual den bista di Dios. Sea gradi- 
cido ken bo ta y di unda bo a bin. Pasa un dushi dia yen di 
alegria !! 

Caso di tiroteo cu dos herido 


WILLEMSTAD - Diamars 15 di october 2019 al- 
rededor di 09.21 or central di polis a haya notifica- 
cion cu tin un caso di tiroteo a tuma luga den area di 
Roodeweg y cu tin dos hende herida. 

Na yegada di e prome patruya policial nan a bin topa 
cu dos homber drumi abou ambos cu herida di bala na 
varios parti di nan curpa. 

Cu urgencia a transporta tur dos victima pa policli- 
nica di SEHOS pa asistencia medico. 

For di investigacion preliminar cu polis a realisa na 
e sitio, a sali na cla, cu un ratu prome un homber cu 
capuchon bisti a sali for di e santana na Roodeweg y 
los algun tiro dirigi riba e victimanan, cu e resultado 
ariba menciona. 

Na e sitio polis a haya y confisca varios huls proce- 
dente di e tiroteo. 

Motibo di e tiroteo no ta conoci y ta den investigacion. 



Cualkier dia asina 

Si e Rubiano Quant presenta na Corsou 
e tin cu sinta 3 luna di castigo 


WILLEMSTAD. Den cuadro di intentonan pa ex- 
porta of importa droga di parti di cierto cuidadanonan, 
esta e asina yama ruta Hato e siguiente casonan taba- 
tin diamars riba rol di corte di prome instante. 

Nan tabata en total 7 caso pa tratamento. 

Hues mr. drs. S.M. van Lieshout a dirigi e secion 
tratando e diferente casonan, siendo pa Ministerio Pu- 
blico señora mr. Altagracia Martis a hiba palabra. 

GAIZA QUANT (38) TABATA AUSENTE 

E acusado Gaiza Quant, kende ta naci na Aruba y di 
38 aña di edad ta e prome cu a toca turno pa respon- 
sabilisa su mes. Tabata dia 5 di september 2019 cu a 
gara Gaiza Quant cu droga na su curpa. 

Ta trata aki di 260 gram di hennep, cu el a bisa di a 
cumpra pa 1450 dollar mericano pa uzo pa propio. 

Na april di aña 2005 caba a gara Gaiza cu droga na 


momento cu e tabata rumbo pa Bonaire. 

Remarcabel ta cu e persona aki no a presenta den sala 
di corte diamars. 

Fiscal señora mr. Altagracia Martis a propone un cas- 
tigo di prizon di 6 luna di cua 3 luna condicional y un 
periodo di prueba di 3 aña. 

Abogado encarga cu e defensa ta mr Russel Martis, 
kende no tabatin mucho di aña ki, solamente pidiendo 
pa tene consideracion cu e circunstancia personal di 
su cliente. 

Hues mr. van Lieshout sin mas a bay di acuerdo cu e 
demanda di fiscal. 


IVIcamta 

cor&tjt' di ~Xoko 

Tel: 583-1400 FaH: 583-1444 

Banco Central a actua iregular y di mala fe 

Banccarota di Orinoco ta hole 'revanchismo ! 


WI LLE MSTAD. Diamars abogadonan di Banco del 
Orinoco a entrega un demanda den Corte di Husticia 
pa anula inmediatamente e veredicto di bancarota cu 
corte den prome instancia a dicta riba Banco del Ori- 
noco. 

Representante legal di e banco venezolano a enumera 
un seri di iregularidad cu tanto Corte como e repre- 
sentante di Banco Central di Corsou a comete den e 
proseso aki caminda tin indicacion cu hasta tin ele- 
mento di iregularidad y mala fe envolvi den e caso. 

Accionistanan di Banco del Orinoco ta varios na Ven- 
ezuela manera Banco Occidental y Banco Universal 
Cartera de Inverciones Venezolanas na Caracas ken- 
denan a contrata mr. J.G. Bloem pa representa nan 
hunto cu un bufete di abogado na Hulanda. 

Primeramente nan a apela cu hues dje caso a nombra 
su mes hues-comisario y e abogadonan di Banco Cen- 
tral como curator. 

(Curator den un bancarota asina aki ta paga hopi 
placa: red). 

Mr. Bloem a mustra cu pa dicta un bancarota y sigur 

di un instituto finansiero no ta ‘ym di mama’ pasobra 

ta algu cu ta corta profundamente- 

Ora dicta bancarota mester cumpli cu tur regla pero 

tin indicacion cu den e caso aki e ansha pa decreta 

bancarota tabata asina intenso cu a bula algun detaye 

esencial. 

Un di nan cu mester duna e banco oportunidad pa trece 
su argumentonan dilanti pero ta sosode cu a regla e 
caso sin avisa abogadonan dje banco y ta pa casuali- 
dad nan a haya chens di presenta ne caso. 

Si evalua con e proseso a cuminsa y tuma luga, hamas 
e por gana un premio di beyesa pasobra tabatin in- 
triga y haci cos tras di lomba. 

Banco Central a manda puntra algun instituto cu ta 
warda capital di banco si nan por duna nan informa- 
cion y e institutonan a indica cu nan kier sa mas infor- 
macion di Banco Central. 



Banco central a interpreta esey como n contesta nega- 
tivo y a bende hues e contesta di manera cu ta basa 
riba informacion unilateral hues a tuma desicion. 

E institutonan na Cuisa caminda Banco di Orinoco ta 
warda placa di su clientenan no por duna informacion 
sin sa ta cu ken nan ta atende pasobra ni e hues, ni 
abogado y directornan di Banco Central no ta hende 
cu nan conoce. 

A ni registro di Camara di Comercio Jose Jardim no a 
laga su abogadonan manda pa e institutonan. 

Corte tambe a dal bay ‘a la rataplan’ y den un ratu 
di ora a tuma un desicion masha profundo sin evalua 
ambos lado di e medaya. 

Dado momento Banco Central a realisa cu nan a 
comete vupa. Entre otro ley ta bisa cu mester notifica 
e banco un siman prome cu e secion pero esey a sosode 
dos dia prome. 

Re convocacion no por a yega serca directiva dje banco 
pasobra Banco Central a duna nan retiro ora nan a 
haci doño dje banco. 

E tribunal tambe a chupa e preimu di Banco Central 
sin busca drechi y a accepta siegamente e cifranan cu 
Banco Central a usa. 

E banco no tin debe di 1500 min dollar pero maximal 
900 miyon contra cual nan tin depositodi por lo menos 
1439 miyon dollar den caha fuerte. 

Resumiendo, mr. Bloem a pidi corte pa anula e 
bancarota. 

Loke tabata pinta na horizonte a sosode 

Personal di Lab di SEHOS ta exigi 
claridad riba nan status! 


WILLEMSTAD. No te asunto di 200 miyon florin 
cu falta pa caba di traha hospital te problema di mas 
grandi pero otro problema ta unu humano esta cu no a 
regla posicion huridico dje personal di Laboratorio di 
SEHOS prome cu hospital nobo habri. 

E cos aki tabata pinta y a cuminsa foi ora cu hefe dje 
laboratorio di SEHOS a hala kita bay traha na Sint 
Maarten pasobra no a inclui laboratorio den e plan 
nobo. 

E cos aki tabata premedita pero e hefe a realisa y por a 
hala kita personal e personal no por a bay ningun otro 
caminda y nan tin lunanan largo ta exigi pa haya nan 
posicion huridico riba papel. 

A yega e ora y e berdad a sali: ADC di gobierno lo bira 
laboratorio di hospital y como cu e trahadónan di SE- 
HOS tin garantia cu ningun hende ta perde trabou, 
nan tambe tin cu bay den ADC cu tur nan añanan di 
servicio y deber y obligacionnan. 

Cada bes cu sindicato puntra ki dia ta caba cu e doc- 
umentacion, e abogadonan di ADC ta pospone pero 
ayera mainta e personal a drenta den accion y lo no 
traha si e papelnan no ta cla y nan sa unda nan tin cu 
bay traha den ADC. 

E misterio di decreta ADC como laboratorio nacional 
di hospital nobo tambe merese un investigacion pa- 
sobra no a tene destaho entre laboratorionan local pa 
check si nan ta interesa. 

Awor a yega momento cu gobierno ta proclama cu dia 
15 di november e hospital ta habri y no tin tempo di 
perde. 

E intencion ta pa plat laboratorio completamente y 
purba mantene trankilidad laboral pa garantisa servi- 
cio pero ayera e trahadónan ta exigi di nan represent- 
ante pa haya claridad riba traspaso dje laboratorio na 
ADC. 

E sindicato CBV a manda señal pa SEHOS - cu a keda 
basta tras di cortina - y a informa tur partido pa bin 
mesa ayera mainta 9’or pa papia cu huristanan ya cu 



e personal tin como 8 siman caba pa desicion cay. 

E sindicato a reuni cu pasenshi manteniendo servicio 
na pashent pero ta yega caminda cu no por tuma otro 
desicion sino usa forsa sindical na beneficio di miem- 
bronan. 

Presidente dje sindicato Djaoen a bisa cu nan ta exi- 
gi pa caba e asunto ayera y lo keda te marduga si ta 

nesesario pasobra ta dobla of kibra. 

Pa loke ta debe di pencioen, ora SEHOS sera mester 
paga debe bieu pasobra hospital ta bira SEHOS Vast- 
goed cu ta otro entidad huridico y palabracion via cor- 
ant no ta bal mas. Nan kier areglo preto riba blanco. 
Ta for di 2016 a tuma desicion cu ADC ta bira e labo- 
ratorio nacional y cu nan lo tin un laboratorio chikito 
di emergencia den hospital nobo pero tur e tempo aki e 
cabesantenan no por a regla posicion dje trahadónan. 
E trahadónan tin cu integra den ADC sin tin cu solis- 
ita y cu tur nan derechonan. 

Ta for di april ta negoshando y cada bes nan ta bisa 
cu nan ta bezig y cu ta keda cla na november pero e 
cartanan no tei. 

Y sin firma bou di documento e papel no ta legal. 

E asunto ta bira mas premiante ainda si considera cu 
e personal di SEHOS si tin nan trabou sigura pero e 
personal di Laboratorio no. 

Suhaily (33) condena pa traficacion di bastante cocaina 


WILLEMSTAD. No ta poco 2380 gram di cocai- 
na ta, pero ta precies loke a gara Suhaily dia 22 di 
luna pasa cune. E acusado ta biba na Hulanda aya na 
Leidsendam y tin 33 aña di edad. 

E acusado tabatin un corset bisti na su curpa cu un 
persona cu e tabata debe a bin entreg’e pa bisti. E cor- 
set tabata bon prepara cu droga. 

Aparentemente e tabata debe e persona en cuestion 
un suma di placa cu di e manera ey e lo mester a paga 
bek. 

Suhaily a declara na Ministerio Publico cu a menas’e 
cu morto den e sentido cu sea e of su famia nan lo 
mata si e no purba pasa cu e droga. 

Suhaily a duna di conoce cu e no tabatin ningun otro 
alternativa sino di cumpli cu loke a exigi di dje. Fis- 
cal mr Altagracia Martis a splica cu e no ta kere e 
declaracionnan di Suhaily, como cu e no a bini cu ap- 
solutamente nada cu ta comproba maske ta algu di e 
historia cu el a bini cune. Fiscal a demanda un castigo 



di prizon di 24 luna incondicional. 

A sentencia Suhaily den ausencia pasobra e no a tuma 
molester pa presenta na corte. 

Remarcabel ta tambe cu e no tabatin un abogado pa 
hiba e defensa. E castigo a bira precies manera fiscal 
a demanda. 


Earnie senlencia pa posecion di 865 gram di cocaina 



WILLEMSTAD. E cuidadano Earnie R dia 21 
di september 2019 a bay aeropuerto Hato pa subi 
un avion di KLM rumbo pa Schiphol. 

A resulta cu e tabatin 865 gram di cocaina hunto 
cune cu e kier a sali Corsou cune. E acusado pa 
colmo ayera a cumpli 35 aña di edad. Mirando e 
cantidad di droga fiscal a demanda un castigo di pri- 
zon di 18 luna di cua 9 luna condicional y un periodo 
di prueba di 3 aña. 

Abogado mr. Ayubi tabata e abogado encarga cu e de- 
fensa di Earnie. 

Hues scuchando tur loke a bini padilanti a conclui na un castigo prizon 
di 18 luna di cua 9 luna condicional, conforme peticion di fiscal. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com sr www.facebook.com/awemainta 583"1400 á 583~1444 

Detencion relaciona cu asesinato y entrada hudicial 


WILLEMSTAD - Diamars 15 di october 2019, 
den oranan di mainta e team investigativo di e De- 
partamento di Crimen Organisa a haci detencion di e 
homber sospechoso, I.A. naci na Corsou di 29 aña di 
edad. Detencion ta relaciona cu un caso di asesinato 
cu a tuma luga dia 2 september 2019, dilanti di un 
establesimento riba Caracasbaaiweg. 

Relaciona cu esaki e team a tene entrada hudicial na 
dos adres; 

1. Caya Falcon y 

2. Un compleho di apartamento riba Seroe Fortu- 
naweg. 

Durante e entrada hudicial polis a confisca varios arti- 
culo cu ta di importancia pa e investigacion. 



A presenta e sospechoso dilanti di un fiscal auxiliar cu 
a ordena su encarselamento pendiente di mas inves- 
tigacion. 

Investigacion den e caso aki ta continua. 


Entrada hudicial y vehiculo confisca 



WILLEMSTAD - Diamars 15 di 
october 2019, den oranan di mainta 
e team investigativo di e Departa- 
mento di Crimen Organisa a tene 
un entrada hudicial na un cas den 
Muizenberg, relaciona cu violacion 
di ley di arma di candela. 

Na e cas en cuestion polis a confis- 
ca un vehiculo. 

Investigacion den e caso aki ta con- 
tinua. 



SIKTONISa tur merdia, 
RADIO GALACTICA 99.9 
PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

Encuentro entre Rhuggenaath, 
Knops y Rutte y embahador Chines 


DEN HAAG — Prome 
di a biaha pa Brussel 
prome minister Rhugge- 
naath a topa cu prome 
minister Rutte y Secre- 
tario di Isadó Knops y de 
paso cu e embahador di 
China na Hulanda. 

E mandadarionan Hu- 
landes kier a sa con ta 
andando cu e Acuerdo di 
Cresemento y ela infor- 
ma nan cu ela lanta un 
comicion pa sigi progreso 
dje trabounan. 

Chos Romero ex Banco 
Central y ex notario mr. 
Adele van der Pluim- 
Vrede ta den e comicion di 
cual Aimee Kleinmoedig- 
Francisco ta secretaria. 
Cu Rutte, Rhuggenaath 
a papia riba relacionnan 
exterior, e desaroyonan 
rondó di refineria Isla, 
efecto dje crisis na Vene- 
zuela y e fluho di venezo- 
lanonan cu kier bin Cor- 
sou ilegalmente. 

Tambe premier Rhugge- 
naath a topa cu e emba- 
hador di China na Reino, 
señor Xu Hong kende a 
haya invitacion pa bishi- 
ta Corsou y kende a re- 
siproca esaki. 

Diabierna Rhuggenaath 
lo bishita e Refineria di 
Klesch Groep na Heide. 

Bucuti Yacht Club cu e prome Caranito Kayak Challenge 


PA prome biaha aki na Aruba lo tin un torneo pa kay- 
ak cu su nomber ta Carañito Kayak Challenge. 

Aki e kayaknan ta bay pisca e challenge aki y lo bay 
pisca Carañito. E competencia aki lo tuma lugar di- 
asabra 19 di october awor. Inscripción lo cuminsa di 
diabierna anochi na Bucuti pa 8 or pm y diasabra 
prome di 3 or na club. 

E pesca ta cuminsa pa 5 or atardi y ta termina 9 or 
pm. Pa inscripcion ta pidi un suma chiquito. Premi- 
onan lo ta lst Carañito más grandi, 2nd Carañito más 
grandi y 3rd major kilage di Carañito lo duna e kayak 
nan 30 min pa por ta na pier. 

Pa 9:30 pm no ta na pier, lamentablemente lo keda 



descualifica. 


Aladdin a yega biblioteca riba su tapijt 


DEN Festival di Buki pa Mucha 2019 cu e tema ‘Me- 
dio di Transporte’ ta haya atencion. Cu e lema ‘Ban 
lesa, biaha y gosa’ Biblioteca ta invita mucha pa bi- 
aha den buki y experencia aventura unico. 

Lesando un buki por descubri espacio sinta den un ra- 
ket, nabega riba un barco di crucero, conoce un pais pa 
medio di un ‘roadtrip’, core riba tractor y subi lama den 
un catamaran. Un biahe ta enrikece bo bida y lesando 
un buki bo por biaha bay tur parti di mundo, 

E aña aki 65 scol na Aruba a entrega un peticion na 
Biblioteca pa nan haya bishita di un autor of ilustra- 
dor cu ta haci un presentacion den klas. Di e 65 scol, 39 
ta scol basico, 21 ta scol primario y 4 scol di enseñansa 
special. E comision di Festival di Buki pa Mucha ta 
hopi contento cu e aporte y interes p’e festival. E fiesta 
di apertura ta na Cas di Cultura dia 1 di november y 
e muchanan di scol Pius X ta trahando duro riba un 
bunita presentacion. E autornan di buki pa mucha ta 
yegando Biblioteca caba p’e festival grandi. Asina Ala- 
din a yega riba su tapijt. E1 a para su tapijt riba dak di 
Biblioteca na Playa. 

Richard Dabian, contador di storia, a contribui e aña 
aki atrobe cu un storia titula: ‘E faro di multicolo’. E 
storia a keda ilustra pa Gewout Esselink. Durante e 
festival Richard ta conta mucha e storia cu el a skirbi, 



den su disfraz special. Algun aña pasa Richard a haci 
un cambio di carera y a dicidi di bay traha den Dept. 
Hubenil di Biblioteca. Aki Richard ta coordina activi- 
dad pa mucha. Richard gusta canto, baile y teatro y fe 
chikito caba el a namora cu e mundo di show y faran- 
dula. E ta bay radio pa conta storia y e ta subi stage pa 
stimula mucha pa lesa y scucha storia. 

Santa Rosa ta felicita tur Cunukero, Criador y Piscador, riba 

"Dia Internati onal di Alimentacion 2019" 

E ana aki e tema ta: "Un dieta Saludabel" 


PA un persona of un pais, por logra 
yega sero hamber no solamente bo 
mester atende cu e problema pero, bo 
mester alimenta e indviduo pareu cu 
bo ta alimenta e mata. E aña aki Dia 
Mundial di Alimentacion ta haci un 
yamanda di accion na tur sector pa 
haci dietnan saludabel y sustenibel 
disponibel y pagabel pa tur hende. 

Na mesun momento haci un yamada 
na tur persona pa cuminsa pensa den 
loke nos ta alimenta diariamente. 

Den ultimo decadanan nos a cambia 
drasticamente nos diet y habito di ali- 
mentacion como resultado di globali- 
sacion e urbanisacion y e crecemento 
di ingreso. Nos a pasa di platonan sa- 
ludabel di berdura y rico na vibra pa 
dietnan cu ta halto den hariña refina 
yena cu salo, sucu, y vet pa diet di 
cumindanan procesa, carni y otro pro- 
ductonan cu ta deriva for di animal. 
Awendia ta dedica menos tempo pa 
prepara un cuminda saludabel na cas. 
Consumidornan especialemte den 
zona nan urbano ta depedende cada 
dia mas di supermarket, localidad- 
nan di cuminda rapido, (Fast Food 
Restaurant) kiosko di cuminda y res- 
taurant cu ta ofrece cuminda pa hiba 
(takeaway) 

Un combinacion di diet menos saluda- 
bel y estilo di bida hopi ora sinta a au- 
menta e tasa di obesidad no solamente 
na paisnan desaroya, pero tambe na 
paisnan di menos ingreso unda ham- 
ber y obesidad ta pareu. 

N’e momentonan aki tin mas di 670 
miyon di adulto y 120 miyon di mu- 
cha di 5 pa 19 aña ta obeso. Mas di 40 
miyon di muchanan menos di 5 aña 
ta sobrepeso. Mientras cu mas di 820 
miyon di persona mundialemnte ta 
sufri di hamber. 

Un diet menos saludabel t’e principal 
factor di malesanan no transmiti, in- 
clui enfermedadnan Cardiovascular, 
Diabetico, cierto tipo di malesanan 
di Cancer. Esaki tin un vinculo di 1/5 
parti mundialmente di personanan cu 
ta fayece. E habito y alimentonan me- 
nos saludabel aki tambe tin su efecto 
negativo riba e presupuesto nacional 


di salud cu por costa caso 20 miyon 
dolar pa aña. 

Obesidad y otro formanan di desnu- 
tricion ta afecta casi un di cada tres 
perosna. Proyeccionnan ta indica cu 
lo aumenta na dos di cada tres per- 
sona pa aña 2025. E bon noticia ta cu 
ta exisit solucionanan cu por logra re- 
duci tur forma di desnutricion, pero ta 
desea un compromiso mas grandi y na 
nivel mundial. 

COMPARACION CU ARUBA 

Si nos compara Aruba cu locual t’e 
topico di Dia di Alimentacion 2019, 
nos por mira cu na Aruba tambe nos 
ta den e mesun situación, pero no di e 
magnitud cu tin hendenan ta sufri di 
hamber. 

E parti cu nos mester keda concien- 
tisa pa hiba un bida mas saludabel 
mester keda primordial. Cuminsa for 
di chikito y keda inculca esaki den 
e muchanan. Sigur ta un gran parti 
caba cu nos departamento di Agricul- 
tura, Cria y Pesca, Santa Rosa a haci, 
ta haci y lo sigui hasi. 

E parti di concientisa e ser humano 
pa planta su mesun berduranan cu 
e ta uza diariamente den su cushina 
mester ta e base pa hiba un bida mas 
saludabel. Un dieta balansa y cu pro- 
ductonan cubo mes ta produci. 

Na momento cu bo ta come mas sa- 
ludabel lo bo cuminsa sintibo mihor. 
Lo cuminsa funciona mas efeciente 
tambe. Menos cansancio, drumimen- 
to anochi mihor, menos stress y asina 
por sigui menciona. 

Hopi mas persona ta keda bin dilanti 
cu malesanan cronico. Papiando di 
hendenan cu ta diabetico di cual may- 
oria ta den e fase avance. Sea ta dia- 
betico, Presion Halto, Cancer of otro 
syntomanan. 

E parti principal di come saludabel ta 
benificioso pa seguro medico di Aruba. 
Sigur esaki lo yuda na alivia e peso cu 
constantemente debi na mal alimen- 
tacion, Obeso y sobrepeso nos seguro 
medico casi no por carga esaki mas. 

Nos kier encurasha henter nos comu- 
nidad, pa planta mas, scoge mas pa 




productonan produci localmente, haci 
mas actividad manera pisca na baran- 
ca of tuma paseonan den mondi cual 
ta crea actividad sano y semper ase- 
gura cu boso tin boso hofi di matanan 
herbal na cas, pa boso por cushina cu 
productonan cosecha for di boso cura. 

Ministerio di Sector Primario con- 
huntamente cu Departamento di Ag- 
ricultura, Cria y Pesca kier gradici 
tambe tur esnan cu diariamente ta 
sostene nos sector dor di cumpra lo- 
cal. Boso aporte ta di suma importan- 
cia pa mantene nos productornan mo- 
tiva. 

Buskeda di e hóben Rijona Clara Rosa Ferero 





"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa" 

Salmo: 23 

A bai sosega den brasa di Papa Dios, 
companjera, ruman, tanta y amiga stima: 


Filomena 
Elisabeth 
Morel 

mihor conoci como"Mena of Filo" 



*19-11-1942 1 12-10-2019 

Nomber di su: 

Mayornan: tHose Secondino Morel y t Hipolita Morel - Paesch 


Companjero: Edwin Tromp (Motin) 

Maneraunyiu: ShurandyTromp 

Edwin JuniorTromp y Mireli Werleman 
Soledad Tromp y Sergio 
Rumannan: tMarina y t Francisco Angela - Morel 

tReinato (Dato) y Catrien Morel - Martin 
tTheresita y t Hoze Quant - Morel 
Rosarita y t Edison Wiersma - Morel 
tSecondino Morel 
Francisca y t Jack Hatt - Morel 
tAnna y t Hendrik Calmes - Morel 
Mario Morel 

Anna y Ronnie Cornelie - Morel 
Rafael Morel 

tAlfredo y t Lydia Lambertus - Matos 
tBellogracio Everon 

Subrino(a)nan: Brigida (Poppy)Trinidad - Angela, Elva Angela, 
Vera Angela, Efraim Angela, Raymond Angela, Edwina Scholten 
- Angela, Eldrid Angela, Jacqueline Morel, Francisco (Papito) 
Morel, Michael Quant, Leticia Quant, Ruthmila Quant, Susanita 
(Susy) Wiersma, Rosaline Hatt, Vilma Calmes, Victor Calmes, 
Mario Willems, Raquelita Willems, Nathalie Willems, Rosa De 
Lima Winklaar, Editha Lopez - Lambertus y Alfredita Matos 
Swa y Cuñanan: Violanda Tromp y famia, Sofia Tromp y famia, 
HoséTromp, Maria y Arturo Gomez y famia, HipolitoTromp y 
famia, Olga Kelly y famia, Ludwina y Mito Feliciana y famia, 
Fortunata Tromp y famia, Evelyn Tromp y famia, 

Juan y Jacoba Gomez y famia 

Miho amiganan: Madeleine Giron - Kelkboom, Monica 

Navas - Koc, Arelys Delamare 

Primo y primanan, comer y compernan, ihanan, bisiña y 
conocirnan, 

y demas famianan Morel, Paesch,Tromp, Angela, Martin, 

Quant, Wiersma, Hatt, Calmes, Cornelie, Lambertus, Everon, 
Winklaar, Lopez, Matos, Henriquez, Raaz, Ras, Lugo, Wernet, 
Erasmus, Croes, Van lerland, Vrolijk, Gomez, Kelly, Feliciana y su 
ex- coleganan di Dr. Horacio Oduber Hospitaal (Kinder 
Afdeling) y P.O.H.A. y demas famia 

Acto di entierro lo tuma lugar Diabierna 18 Oktober 2019 pa 
4'or di atardi saliendo for di Misa Santa Anna na Noord y 
despues pa Santana Catholico di Noord 
Nos defunto Filomena lo ta reposa for di 2'or pa 4'or atardi den 
Misa Santa Anna na Noord sigi pa respons. 

Oportunidad pa condoleer ta 17 Oktober 2019 di 7'or pa 9'or di 
anochi na Aurora Funeral Home. 

Na lugar di flor of krans un donacion na Wilhelmina Kanker 
Fonds lo ta altamente aprecia. Lo tin un box disponibel pa e 
bunita gesto aki. 

Nos ta pidi nos disculpa si den nos tristesa nos por a lubida 
algun persona of famia. 

Despues di entiero no lo ricibi bishita di condolencia na cas. 


WILLEMSTAD - Polis ta pidi 
buskeda di e hóben, Rijona Clara 
Rosa Ferero, nasé na Kórsou di 14 
aña di edat. For di djasabra 12 di 
óktober 2019, alrededor di 12.00 or 
di mérdia, Rijona a sali for di kas 
sin ku niun hende a nota esaki. 


Aujfwa 

s?* - 

*$qmc $ 



LEANDRO ALMARY 

MIHOR CONOCI COMO"LELE" 

*04-12-1988 -10-10-2019 
NA NOMBERDISU: 

MAMA: RUBIA R. ALMARY DA SILVA 
TATA: ERIC M. ALMARY 
YIU : JADIEL ALMARY 

MAMA Dl SU YIU : MARILYN IRENE DONATA 
RUMANNAN: BRIAN ALMARY 

BRANDON ALMARY 
RYAN ALMARY 

WELA: DOMINGUES VINENTETAVARES 
WELO: JOSE ALVES DA SILVA 
TANTAYOMO NAN: 

ROSIMBO ALMARYY FAMIA 

GLENDA Y MIRTO ALMARY-GOMEZ Y FAMIA 

DENNIS Y DORA ALMARY-MONTOYA Y FAMIA 

TINA Y ELMER ALMARY - JANGA YFAMIA 

MELVA YVENANCIO ALMARY-MADURO Y FAMIA 

THEO ALMARY Y FAMIA 

RUDYY NUBIA ALMARY - RESTREPO 

+ FRENKYY MARLENE ALMARY - HERNANDEZ LOPEZ Y FAMIA 

+ LOURDES Y IVO ALMARY -VROLIJKY FAMIA 

SIMONETAVARES DA SILVA Y FAMIA 

SUZANA Y SILVIO TAVARES Y FAMIA 

SANDRA Y JOSE ROBERTO TAVARES Y FAMIA 

SOLANGE Y JOAO CORREA Y FAMIA 

JOAO PAULOY KEULYTAVARES SILVA Y FAMIA 

JOSE ROBERTO Y ELCICLEA TAVARES SILVA Y FAMIA 

RICARDO TAVARES DA SILVA Y FAMIA 

PASTOOR SOFIA Y AMIGONAN Dl CAS ELIZEA 

PRIMO Y PRIMANAN NA ARUBA ,BRAZIL Y HULANDA 

DEMAS FAMIA : ALMARYDA SILVADONATA GOMEZ JANGA 

MADURO MONTOYA p HERNANDEZ LOPEZ RESTREPO RAS 

MARTIJN V/D LINDEN DE CUBA 

AMIGO Y CONOCIRNAN 

TA INVITA AMIGO BISINJA Y CONOCIRNAN PA ASISTI NA 
DESPEDIDA DIARANON 16 Dl OKTOBER 2019 FOR Dl 7'OR PA 
9'OR Dl ANOCHI NA AURORA FUNERAL HOME. 

LEANDRO LO WORDO CREMA DEN SENO FAMILIAR 

DISCULPA NOS Sl DEN NOSTRISTESA POR A LUBIDA Dl ALGUN 
FAMIA OF CONOCIR. 

NOSTA LAMENTA CU DURANTE ETEMPO DIFICIL NOS NO POR 
RICIBI BISHITA NA CAS. 



Djabiérné e tabatin un diskushon 
ku su mama i a menasé ku lo e bai 
for di kas. 

Rijona tin e siguiente deskripshon: 
Haltura: 1.60 - 1.80 m 

Postura: delegá; 

Kabei: maron ku 

mechita na punta; 

Koló di kueru : 

Koló di wowo: 

Forma di kara: 


maron kla; 

pretu 

oval 


Rijona tin un skupi di Dios (mo- 
edervlek) na e parti ariba di su pia 
robes. 

Na momentu ku Rijona a sali kas 
e tabatin blusa kórtiku (zweef 
bloesje), un short koló blou ku dis- 
eño girasol (zonnebloemen) i punta 
blanku bisti i na su pia un sandalia 
koló kórá ku blanku. 

Polis ta supliká tur hende ku por 
duna kualke informashon tokante 
di Rijona pa tuma kontakto ku po- 
lis na e number di telefón 917 óf na 
e number anónimo 108. 

Detencion 

WILLEMSTAD - Continuando cu un 
investigacion relacioná cu un caso 
di atraco cu a tuma lugar dia 27 di 
jiini 2019 riba un truck di pan den 
Roodeweg, Polis a haci un detencion 
den e caso aki. 

Ai$ora I 

o <y 

“ ÇttH&teU 'r&Qffte & (fywnat&itf, 

Mi no a muri. 

Ta pesey mi no a bisaayo. 

Mi a djieshabri mi halanan y bula bai. 

Boso cu a kedaatras, no lagatristesadominaboso. 

Kedauni un cu otro pa mi alma. 

Recorda mi semper cu hopiamormescos cu amitabata tin 
pa bosoesey lo ta un alegria. 

Cu dolor nanoscurason, peroconforme cu Papa Dios su 
boluntad a bai sosega den brasa di Senjor 



Sra. Clarita Erasmus 

Mihorconocicomo"lta" 

* 28-08-1938 - +14-10-2019 

Na nomber di suyiunan: 

Michelangelo Farro y Sonia Kock 
Janella Farro 

Nieto/a nan: Clayton Jansen 

Kevin Farro 
JayronFarro 

Lieshandra/LuvienshkaFarro 

Shane-Ali Levenston SemyonFarro 
JervinLevenston LayevskaFarro 
Rumannan: tJacoboy tRufina Erasmus 

tVicentey Vda. Ida Erasmus 
tPedritoy Vda. Rafaela Erasmus 
tJuanita Erasmus 
Sira y Juan Semeleer 
tEligio y Vda. Antonia Erasmus 
Anniey Erwin Vis 
Bettyy Casin Giel 
Norma Erasmus 

Sobrina y sobrinonan, primo y primanan, ihanan,amigo y 
amiganan, conocirnan y suEx coleganan di La Linda. 

Demas Famia: Erasmus, Farro, Croes, Kock, Jansen, Levenston, 
Brete, Boekhoudt, Hill, Semeleer, Vis, Giel, Helder y Noguera 
Ta invita pa asistina e acto di condolencia y entierocual lo 
tumalugar Diahuebs 17 di Oktober, 2019 di 9'or pa 11 'or di 
maintana Misa Santa Filomena, Paradera y despuessaliendopa 
Santana CatolicoPastoorKraanwinkelnaParadera 
Nos ta pididisculpasi den nostristesa y dolor,nos por a lubida 
un of otrofamia. 

Nos ta lamenta cu despues di entieronos lo no por ricibibishita 
di condolencianacas. 


pa atraco 

Diamars 15 di óctober 2019, alred- 
edor di 10.35 or, personal di Atraco 
Team a detené e hómber sospecho- 
so K.J.A.K., nacé na Córsou di 
23 aña di edad. Detencion a tuma 
lugar riba Winston Churchillweg. 

A#ra 

ÇPq e<y 

'Çutt&ud ^OtHC & 

"Señorta mi wardador, mi'n tin falta di nada 
Den cunucu di yerba berde e ta ponemisosega. 

Eta hibaminaawatrankil, 

Pa mi bolbehañaforsa". 

Salmo: 23 


Nos ta anuncia fayecimento di: 



Juanita Jacintha Kip-de Mey 

*27-12-1943 - +15-10-2019 

Acto di entiero lo wordoanunciadespues. 


Ai^ra 

'Çutt&iat ^otHc & 

"Bou di alanan di Dios mi ta sigur" 

Abo ku ta bibabou di amparo di Altisimo, ta hospedá den 
sombra di Dios Omnipotente, bisaSeñor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu inmensotristesanos ta anunciafayecimento di: 



Rosa de Lima Dirksz 

*30-08-1941B14-10-2019 

Acto di entiero lo wordoanunciadespues 



A presentá e sospechoso dilanti di 
un Fiscal auxiliar, kende a ordená 
su encarcelamento pendiente di mas 
investigacion. 


Ai^ra 

sp*-- °<y 

^peut&tat 'r&ottte & 0vetHat&u} 

E amor di mama ta yega for di shelo na nos curason. Graba den 
nos memoria, bo sonrisa y cariño, pa semper. 

Cu inmenso tristeza nos ta anuncia fayecimento di nos mama, 
wela, y ruman stima: 



Sra viuda Benedicta de Cuba-Giel 

viuda di Gregorio de Cuba 
mihor conoci como Bensita 
*21 -03-1930 - +12-10-2019 

Na nomber di su yiunan: 

Juan de Cuba 

Marcia Kock-de Cuba y Inrich Kock 
Julieta Geerman-de Cuba y Glenn Geerman 
Alcida deCuba 

Mirla Lambrinos-de Cuba y John Lambrinos 

Su nieto y nietanan: 

lchmarah Kock 

Inrich Jr. Kock 

Saminah deCuba 

Jonathan Lambrinos 

Christopher Lambrinos 

Ruman: Sra viuda DominicaThemen-Giel 

Ihanan: 

Adolf de Cuba 

YvonneThemen 

Amiganan: 

Johanna Wolff 
Modesta Wolff 
Maria Fingal 

Famia: Giel, de Cuba, Kock, Geerman, Lambrinos, Farro, 
Themen, Carrilho, Gonzalez, Franken, Dirksz,Tromp, Hanst, 
Lesire. 

Ex compañeronan di Club Kibrahacha y Pro Juventud 
Savannah 60+. 

Ta invita demas famia, amistades, bisiña y conocinan pa asisti 
na acto di entiero y despedida cual lo tuma lugar diaranson 16 
october 2019, di 2or pa 4or di atardi na Royal Funeral Home y 
despues saliendo pa Santana Catolico na Noord. 

Despues di entiero nos no ta ricibi bishita di condolencia na 
cas. 

Nos disculpa cu si den e momentonan di nos tristeza nos lo por 
a lubida un famia. 

